Avis juridique important

|

51998PC0305(04)

Ehdotus: neuvoston päätös, tutkimusta, teknologista kehittämistä ja esittelyä koskevasta erityisohjelmasta ekosysteemin suojelun alalla (1998-2002)  /* KOM/98/0305 lopull. - Vol. I - CNS 98/0180 */

Virallinen lehti nro C 260 , 18/08/1998 s. 0048

Ehdotus neuvoston päätökseksi tutkimusta, teknologista kehittämistä ja esittelyä koskevasta erityisohjelmasta ekosysteemin suojelun alalla (1998 2002) (98/C 260/04) (ETA:n kannalta merkityksellinen teksti) KOM(98) 305 lopull. - 98/0180(CNS)(Komission esittämä 10 päivänä kesäkuuta 1998)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 i artiklan 4 kohdan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,Euroopan parlamentti ja neuvosto ovat päätöksellään N:o . . ./98/EY (1) vahvistaneet tutkimusta, teknologista kehittämistä ja esittelyä (jäljempänä `TTK`) koskevan Euroopan yhteisön viidennen puiteohjelman (jäljempänä `viides puiteohjelma`) vuosiksi 1998 2002; puiteohjelmassa määritellään muun muassa ekosysteemin suojelun alalla toteutettavat toimet,Euroopan yhteisön perustamissopimuksen 130 i artiklan 3 kohdassa määrätään, että puiteohjelma pannaan täytäntöön kussakin toiminnassa kehitetyin erityisohjelmin, joista puiteohjelma koostuu, ja että kussakin erityisohjelmassa täsmennetään yksityiskohtaiset säännöt ohjelman toteuttamiseksi, vahvistetaan ohjelman kesto ja määrätään tarpeellisiksi arvioiduista varoista,Euroopan yhteisön neljännestä puiteohjelmasta tutkimusta, teknologista kehittämistä ja esittelyä koskevien toimien osalta (1994 1998) 26 päivänä huhtikuuta 1994 tehdyn Euroopan parlamentin ja neuvoston päätöksen N:o 1110/94/EY (2) 4 artiklan 2 kohdan sekä neljännen puiteohjelman toteuttamista varten vahvistettuja erityisohjelmia koskevien neuvoston päätösten 4 artiklan 2 kohdan mukaisesti komissio on laadituttanut ulkopuolisen arvion ja toimittanut sen, sen päätelmät ja sitä koskevat huomionsa Euroopan parlamentille, neuvostolle, talous- ja sosiaalikomitealle ja alueiden komitealle,tieteen ja tekniikan tutkimuskomiteaa on kuultu erityisohjelmien tieteellisestä ja teknologisesta sisällöstä, joka esitellään komission 5 päivänä marraskuuta 1997 vahvistamassa valmisteluasiakirjassa (3),Euroopan yhteisön perustamissopimuksen 130 j artiklan mukaisesti yritysten, tutkimuskeskusten ja korkeakoulujen osallistumista koskevista säännöistä sekä tutkimustulosten levittämistä koskevista säännöistä (jäljempänä `osallistumista ja tulosten levittämistä koskevat säännöt`) tehtyä neuvoston päätöstä 98/. . ./EY (4) sovelletaan tähän erityisohjelmaan, ja mainitun päätöksen nojalla yhteinen tutkimuskeskus voi osallistua tähän ohjelmaan kuuluviin epäsuoriin toimiin,tätä ohjelmaa toteutettaessa voi osoittautua tarkoituksenmukaiseksi tehdä Euroopan talousalueesta tehtyyn sopimukseen tai assosiaatiosopimukseen perustuvan yhteistyön lisäksi kansainvälistä yhteistyötä yhteisön ulkopuolisten maiden tai kansainvälisten järjestöjen kanssa erityisesti Euroopan yhteisön perustamissopimuksen 130 m artiklan nojalla,tämän ohjelman toteuttamiseen kuuluu myös toimia ja järjestelyitä, joiden tarkoituksena on edistää, levittää ja hyödyntää tutkimuksen ja teknologisen kehittämisen tuloksia erityisesti pienten ja keskisuurten yritysten hyväksi, sekä toimia, joilla edistetään tutkijoiden liikkuvuutta ja koulutusta,ensimmäisen innovaatiota koskevan toimintasuunnitelman tavoitteiden mukaisesti viidennen puiteohjelman tutkimustoimet on suunnattava aiempaa paremmin innovaation edistämiseen, jatämän ohjelman toteuttamisen etenemistä on syytä tutkia, jotta ohjelma voitaisiin tarvittaessa mukauttaa tieteen ja teknologian kehitykseen; on myös syytä teettää aikanaan riippumattomilla asiantuntijoilla arvio ohjelman toteuttamisen etenemisestä,ON TEHNYT TÄMÄN PÄÄTÖKSEN:1 artikla Hyväksytään viidennen puiteohjelman 3 artiklan 1 kohdan mukaisesti [tämän ohjelman hyväksymispäivän] ja 31 päivän joulukuuta 2002 väliseksi ajaksi aihealuetta "Ekosysteemin suojelu" koskeva erityisohjelma (jäljempänä `erityisohjelma`).2 artikla 1. Erityisohjelman toteuttamista varten tarpeelliseksi arvioitu rahamäärä (jäljempänä `rahamäärä`) on viidennen puiteohjelman liitteen III mukaisesti 2 320 miljoonaa ecua, josta enintään 6,30 prosenttia varataan komission hallintomenoihin.2. Tämän rahamäärän viitteellinen jakautuminen käy ilmi liitteestä I.3. Tästä rahamäärästä- 440 miljoonaa ecua varataan kaudeksi 1998 1999 ja- 1 880 miljoonaa ecua kaudeksi 2000 2002.Viimeksi mainittua määrää mukautetaan tarvittaessa viidennen puiteohjelman 3 artiklan 3 kohdassa määritellyin edellytyksin.4. Budjettivallan käyttäjä vahvistaa tässä päätöksessä vahvistettujen tieteellisten ja teknologisten tavoitteiden ja painopisteiden mukaisesti määrärahat kutakin varainhoitovuotta varten sen mukaan, miten monivuotisten rahoitusnäkymien puitteissa vahvistettuja resursseja on saatavilla.3 artikla 1. Erityisohjelman pääperiaatteet, tieteelliset ja teknologiset tavoitteet sekä siihen liittyvät painopisteet käyvät ilmi liitteestä II. Ne on määritelty viidennen puiteohjelman liitteessä I esitettyjen pääperiaatteiden ja kolmeen luokkaan jaettujen valintaperusteiden mukaisesti.2. Toteutettavien TKK-toimien valintaan sovelletaan kyseisten periaatteiden ja perusteiden mukaisesti valintaperusteita, jotka on mainittu osallistumista ja tulosten levittämistä koskevien sääntöjen 10 artiklassa.Tähän ohjelmaan sovelletaan myös erityistä valintaperustetta: teollisten tahojen osallistumisen kustannustenjakoperiaatteella toteutettavaan toimintaan on sovelluttava toiminnan luonteeseen.Ohjelman toteuttamisessa, mukaan lukien 5 artiklan 1 kohdassa määritelty työohjelma, noudatetaan kaikkia kyseisiä perusteita, vaikkakin niitä voidaan painottaa eri tavalla.3. Erityisohjelmaan sovelletaan osallistumista ja tulosten levittämistä koskevia sääntöjä.4. Yhteisön osallistumista viidennen puiteohjelman rahoitukseen koskevat yksityiskohtaiset säännöt määritetään viidennen puiteohjelman 4 artiklassa.5. Erityisohjelman epäsuorat TTK-toimet määritellään viidennen puiteohjelman liitteissä II ja IV.Erityisohjelman toteuttamista koskevat erityiset yksityiskohtaiset säännöt annetaan liitteessä III.4 artikla Ottaen huomioon 3 artiklassa vahvistetut perusteet sekä liitteessä II esitetyt tieteelliset ja teknologiset tavoitteet ja painopisteet komissioa) tutkii erityisohjelman toteuttamisvaiheen ja tekee tarvittaessa viidennen puiteohjelman 5 artiklan 1 kohdan mukaisesti ehdotuksia erityisohjelman mukauttamiseksi jab) teettää viidennen puiteohjelman 5 artiklan 2 kohdassa tarkoitetun ulkopuolisen arvion erityisohjelmaan kuuluvilla aloilla toteutettavista toimista.5 artikla 1. Komissio vahvistaa työohjelman, jossa määritellääna) liitteen II sisältö,b) erityisohjelman toteuttamisen viitteellinen aikataulu,c) liitteessä III annetut koordinointia koskevat yksityiskohtaiset säännöt jad) tarpeen mukaan valintaperusteet ja niiden soveltamista koskevat yksityiskohtaiset säännöt kutakin epäsuoraa TTK-tointa varten.Työohjelma päivitetään tarvittaessa.2. Toteuttaakseen epäsuoria TTK-toimia komissio käynnistää työohjelman pohjalta osallistumista ja tulosten levittämistä koskevissa säännöissä tarkoitetut menettelyt pääasiassa tarjouspyynnöin.6 artikla 1. Komissio vastaa tämän erityisohjelman toteuttamisesta.2. Komissiota avustaa ohjelmakomitea, joka koostuu jäsenvaltioiden edustajista ja jonka puheenjohtajana on komission edustaja.3. Komission edustaja antaa ohjelmakomitealle ehdotukset toimenpiteiksi, jotka koskevat- 5 artiklan 1 kohdassa tarkoitetun työohjelman vahvistamista ja päivitystä,- viidennen puiteohjelman 5 artiklan 2 kohdassa tarkoitetun ulkopuolisen arvion toimeksiannon vahvistamista,- liitteessä I esitetyn rahamäärän viitteellisen jakautumisen mahdollista tarkistusta.7 artikla 1. Ohjelmakomitea antaa lausuntonsa 6 artiklan 3 kohdassa tarkoitetuista ehdotuksista toimenpiteiksi määräajassa, jonka puheenjohtaja voi asettaa asian kiireellisyyden mukaan. Lausunto annetaan enemmistöllä, joka määrätään perustamissopimuksen 148 artiklan 2 kohdassa niiden päätösten edellytykseksi, jotka neuvosto tekee komission ehdotuksesta. Komitean äänestyksissä jäsenvaltioiden edustajien äänet painotetaan mainitun artiklan mukaisesti. Puheenjohtaja ei osallistu äänestykseen.Komissio päättää ehdotetuista toimenpiteistä, jos ne ovat komitean lausunnon mukaiset.Jos ehdotetut toimenpiteet eivät ole komitean lausunnon mukaisia tai lausuntoa ei ole annettu, komissio antaa neuvostolle viipymättä ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kuuden viikon kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.2. Komissio antaa ohjelmakomitealle säännöllisesti tietoa erityisohjelman toteuttamisen edistymisestä ja erityisesti yksityiskohtaista tietoa epäsuorien TTK-toimien arvioinnin ja valinnan tuloksista.8 artikla Tämä päätös on osoitettu kaikille jäsenvaltioille.(1) Neuvoston 23 päivänä maaliskuuta 1998 vahvistama yhteinen kanta (EY) N:o 31/98 (EYVL C 178, 10.6.1998, s. 49).(2) EYVL L 126, 18.5.1994, s. 1, päätös sellaisena kuin se on viimeksi muutettuna päätöksellä N:o 2535/97/EY (EYVL L 347, 18.12.1997, s. 1).(3) KOM(97) 553 lopull.(4) KOM(97) 587 lopull. (EYVL C 40, 7.2.1998, s. 14).LIITE I RAHAMÄÄRÄN VIITTEELLINEN JAKAUTUMINEN >TAULUKON PAIKKA>LIITE II TOIMINNAN PÄÄPERIAATTEET, TIETEELLISET JA TEKNOLOGISET TAVOITTEET JA PAINOPISTEET JOHDANTOEnergian, ympäristön ja kestävän kehityksen alan tutkimus ja teknologinen kehittäminen sekä esittely (TTK-toiminta) on olennainen tekijä Euroopan kansalaisten sosiaaliselle hyvinvoinnille ja unionin politiikkojen toteuttamiselle. Tämän ohjelman yhteydessä saatua tietämystä ja ohjelmassa kehitettyjä tekniikoita hyödyntämällä voidaan vastata useisiin sosiaalisiin ja taloudellisiin tarpeisiin sekä yhteensovittaa erityisesti taloudellista kehitystä ja ympäristönsuojelua. Uudet markkinat tuovat mukanaan kasvua ja työllisyyttä; luotettava ja kilpailukykyinen energiansaanti varmistetaan ja energiatarpeet tyydytetään. Saavutetut tulokset ovat yhteisön tasolla tai kansainvälisten ympäristösitoumusten perusteella muodostettavien politiikkojen perustana; erityisesti Kioton pöytäkirjan täytäntöönpano edellyttää kiireellisesti TTK-toiminnan tukea tietyillä aloilla.Tässä ohjelmassa edistetään yhtenäistä monitieteellistä lähestymistapaa, jonka tavoitteena on ratkaista uutta tieteellistä ja teknologista kehitystä edellyttäviä Euroopan tason ongelmia. Ihminen on ekosysteemin interaktiivinen avaintekijä; hankkeiden toteutuksessa olisi myös löydettävä tasapaino tieteellisten ja sosiaalis-taloudellisten alojen välillä.Perustutkimuksesta aina esittelyhankkeisiin ulottuvan TTK-toiminnan ja soveltuvien välineiden avulla, mukaan lukien erityisesti koko TTK:n kentän kattavien ehdotusten rahoitusmekanismit, voidaan pyrkiä löytämään ratkaisuja tärkeimpiin ongelmiin, jotta luonnon prosesseja ja vaiheita ja niiden vuorovaikutusta ihmisten toiminnan kanssa ymmärrettäisiin paremmin ja jotta kehitettäisiin uusia tekniikoita ja välineitä, jotka varmistavat siirtymisen kohti kestävää kehitystä.Ohjelman strateginen tavoite Strategisena tavoitteena on edistää kestävää kehitystä keskittymällä avaintoimiin, jotka ovat olennaisia Euroopan sosiaaliselle hyvinvoinnille ja taloudelliselle kilpailukyvylle. Tieteen ja teknologian nopea kehittyminen ympäristöalalla parantaa elämän laatua, edistää kasvua, kilpailukykyä ja työllisyyden paranemista kunnioittaen kuitenkin luonnonvarojen kestävää käyttöä ja ympäristön suojelua. Kestävien energiajärjestelmien ja -palveluiden kehittäminen Euroopassa ja kestävän sekä ympäristöä kunnioittavamman kehityksen edistäminen maailmanlaajuisesti johtavat energiansaannin luotettavuuden ja monimuotoisuuden lisääntymiseen, korkealaatuisten ja taloudellisten energiapalveluiden tarjontaan, teollisuuden kilpailukyvyn vahvistumiseen ja vähäisempiin ympäristövaikutuksiin.Yhteiskunnan aiheuttamia monimutkaisia ongelmia voidaan käsitellä omaksumalla innovatiivinen lähestymistapa, joka perustuu kahteen päätekijään: yhtenäiset monialaiset ja tieteiden väliset toimet, joissa tärkeimmät toimijat eli yksityisen ja julkisen sektorin yhteistyökumppanit, kaupallisen, teollisen ja päätöksentekosektorien loppukäyttäjät ovat mukana niin usein kuin se on mahdollista. Toimissa keskitytään löytämään ratkaisuja strategisiin ongelmiin ja niissä otetaan huomioon ainoastaan alueellisesti, Euroopan tasolla tai maailmanlaajuisesti merkittävät ehdotukset.Eurooppalainen TTK-toiminta on johtavassa asemassa useilla aloilla; Euroopan on säilytettävä tämä hallitseva asema ja pysyttävä kehityksen kärjessä. Toisilla aloilla kehitystä olisi saavutettava yhteiskunnan sekä kaupallisen ja teollisen sektorin hyödyksi. TTK- ja esittelyhankkeet suunnataan kuuden avaintoimintakokonaisuuden kautta seuraaviin ongelmiin: vesivarojen vähentyminen ja veden laatu; maapallon laajuiset muutokset, ilmasto ja luonnon monimuotoisuus; meren luonnonvarojen yhdennetty ja kestävä suojelu ja käyttö; huomisen kaupunki ja kulttuuriperintö; erityisesti uusiutuvia energialähteitä hyödyntävä puhtaampi energia sekä taloudellinen ja kannattava energia kilpailukykyiselle Euroopalle. Lisäksi yleistä toimintaa suunnataan suurten riskien torjuntaan, maapallon seurantateknologian kehittämiseen sekä ympäristöön ja energiaan liittyviin sosiaalis-taloudellisiin näkökohtiin kestävän kehityksen näkökulmasta (vaikutukset yhteiskuntaan, talouteen ja työllisyyteen). Erityistä huomiota on kiinnitettävä myös Euroopan TTK-toiminnan perusrakenteiden ja tutkimuslaitosten käyttömahdollisuuksien ylläpitämiseen, parantamiseen ja laajentamiseen, mikä on välttämätöntä ympäristöalan huippututkimuksen toteuttamiselle.Sosiaalis-taloudelliset tarpeet Yhteiskunnalla on yhä enemmän tarpeita elämänlaadun, turvallisuuden ja niukkojen luonnonvarojen hyödyntämisen, erityisesti luotettavien ja taloudellisten energiapalvelujen saannin, suhteen. Ympäristön mukavuuden ja laadun vuoksi on tärkeätä, että käytetään energiaa, joka ei saastuta. Vedellä on taloudellista ja strategista arvoa. Väestönkasvu ja luonnonvarojen lisääntyvä kulutus henkeä kohden ja maailmantalouden markkinoiden globalisoituminen sekä maapallon järjestelmien luonnollinen vaihtelevuus aiheuttavat tai kärjistävät monia merkittäviä ympäristöongelmia. Meri on Euroopan kaupan kulkuväylä ja matkailun oleellinen voimavara mutta myös ihmisen toiminnan aiheuttamien lukuisten sivutuotteiden viimeinen sijoituspaikka. Kaupungit ja niiden kulttuuriperintö ovat sosiaalisen, kulttuurisen ja taloudellisen elämän keskipiste 80 prosentille Euroopan kansalaisista. Keskeisimmät sosiaaliset ongelmat voidaan ratkaista ainoastaan, jos teknologian kehittämisen lisäksi sosiaalis-taloudelliset tekijät analysoidaan ja otetaan asianmukaisesti huomioon.Eurooppalaisuuden lisäarvo Ympäristöongelmat, energiajärjestelmät, -verkot ja -palvelut sekä niiden vaikutukset ympäristöön ja kestävää kehitystä koskevat kysymykset on ratkaistava maailmanlaajuisesti. Näitä kysymyksiä on siis parasta käsitellä Euroopan tasolla, sillä useimmat ongelmat ja haasteet ovat yhteisiä kaikille jäsenvaltioille. Suurimmalla osalla ohjelmaan liittyvistä toimista on eurooppalaisen ulottuvuuden lisäksi myös maailmanlaajuinen ulottuvuus. Ohjelma mobilisoi voimavarat ja keskittää ponnistukset avaintavoitteisiin ja on keskeinen osa Euroopan osallistumista kansainvälisiin aloitteisiin ja ohjelmiin. Euroopan tason TTK-yhteistyön ansiosta saatu tietämys ja hajanaisen eurooppalaisen tietämyksen koordinointi on välttämätöntä unionia kohtaavien erittäin vakavien ongelmien ratkaisemiseksi. Nämä tekijät, mukaan lukien standardointia edeltävä tutkimus, antavat aitoa eurooppalaisuuden lisäarvoa asianmukaisten säännösten kehittämiselle, esimerkiksi Kioton jälkeisessä prosessissa.Euroopan kilpailukyky Kestävän kehityksen edistäminen edellyttää, että teknologian kehittämiseen liittyvät taloudelliset tavoitteet, kilpailukyky ja kasvu yhdistetään yhteiskunnallisiin tavoitteisiin, kuten elämänlaatuun, työllisyyteen, turvallisuuteen tai terveyteen ja ympäristön laatuun. Tähän haasteeseen on vastattava huomattavien rakenteellisten ja väestöä koskevien muutosten ja talouden globalisoitumisen yhteydessä. Parantamalla elämänlaatua ja erottamalla toisistaan taloudellisen kasvun ja ympäristön tilan huonontumisen edistämme kilpailukyvyn vahvistumista ja työllisyyden paranemista Euroopassa. Varma ja taloudellinen energian ja energiapalvelujen saanti on elintärkeää kaikkien taloudellisten toimintojen kannalta. Työllisyyden kannalta on oleellista, että energialaitteistojen toimittajat ja käyttäjät ovat kilpailukykyisiä maailmanmarkkinoilla. Useilla ohjelman alueilla on erittäin tärkeää, että saavutettuja tuloksia voidaan hyödyntää maailmanlaajuisesti, mikä edistää energian järkevää käyttöä ja taloudellisen kilpailukyvyn vahvistumista ja työpaikkojen syntymistä erityisesti vesiteollisuuden ja uusiutuvien energialähteiden tekniikoiden aloilla.YHTEYDET MUIHIN OHJELMIIN Tämän ja muiden ohjelmien avaintoimintakokonaisuuksien, yhteisen tutkimuskeskuksen toiminta mukaan lukien, välillä edistetään yhteistyötä, koordinointia ja täydentävyyttä. Koordinointi muiden aihealuekohtaisten ohjelmien kanssa perustuu seuraaviin periaatteisiin: elämänlaatua ja elävien luonnonvarojen hallintaa ja käyttöä koskevaan ohjelmaan kuuluvat toimet suunnataan ympäristö- ja ilmastonmuutoksiin liittyvään epidemiologiseen tutkimukseen, kun taas tässä ohjelmassa keskitytään vaikutuksiin, joita ilmastonmuutos aiheuttaa ihmisten terveydelle; tietoyhteiskuntaa käsittelevän ohjelman toimet keskittyvät tietoyhteiskunnan tekniikoiden kehittämiseen ja tämän ohjelman toimet näiden tekniikoiden mukauttamiseen ja yhdentämiseen sovelluksissa; kilpailukykyistä ja kestävää kasvua edistävän ohjelman toimet keskittyvät yleiseen käyttöön tarkoitettujen materiaalien ja tekniikoiden suunnitteluun ja kehittämiseen ja teollisuusjätteiden käsittelyyn tuotantolaitoksissa, kun taas tämän ohjelman toimet on suunnattu energian tuotantoon tai kaupunkikäyttöön tarkoitettujen tekniikoiden ja materiaalien yhdentämiseen, soveltamiseen ja esittelyyn sekä niiden suunnitteluun ja kehittämiseen kaupunkien tai kulttuuriperinnön suojelun erityistarpeisiin vastaamiseksi, sekä teollisuusjätteiden käsittelyyn tuotantolaitosten ulkopuolella.Tärkeitä esimerkkejä yhteistyöstä muiden ohjelmien avainkokonaisuuksien kanssa, jolla pyritään välttämään päällekkäistä työtä, ovat terveys, ravinto ja ympäristötekijät (ilmastonmuutokset ja ilmansaasteet), kestävä maatalous ja kalastus (meren ekosysteemit), kansalaista koskevat järjestelmät ja palvelut (maapallon seurantateknologia ja energian jakeluverkostot), maaliikenne ja meriteknologiat (meren ekosysteemit, kuljetus ja offshore-hiilivetyjen hyödyntäminen), kestävä liikenne ja intermodaalisuus (kaupunkiympäristö) sekä innovatiiviset tuotteet ja prosessit ja tuotannon organisointi (yhdyskuntajätteet, -materiaalit sekä teolliset prosessit).Täydentävyys ja koordinaatio varmistetaan myös puiteohjelman horisontaalisten toimien kanssa.- Maailmanlaajuinen kansainvälinen yhteistyö kansainvälisten järjestöjen ja kolmansien maiden tieteellisten, taloudellisten ja teollisten yhteisöjen kanssa on välttämätöntä monien sellaisten rajat ylittävien ympäristökysymysten käsittelemiseksi, jotka ovat keskeisiä kansainvälisten yleissopimusten ja ohjelmien täytäntöönpanemiseksi sekä energiapolitiikan ympäristövaikutusten ja rajat ylittävän energiansaannin keskinäisten riippuvuussuhteiden kannalta. Jäsenyyttä hakeneisiin Keski-Euroopan maihin ollaan läheisessä yhteydessä, jotta voidaan tehdä yhteistyötä tietyissä tutkimustoimissa, jotka ovat välttämättömiä ohjelman painopisteitä vastaaviin yhteisiin tavoitteisiin vastaamiseksi. Tässä suhteessa ohjelma on avoin kolmansien maiden ja kansainvälisille järjestöille. Huomiota kiinnitetään edelleen yhteisen edun mukaisiin kohteisiin ja yhteistyöhön erityisesti maapallon laajuisten muutosten ja niihin liittyvien kysymysten yhteydessä kehittämällä ja panemalla täytäntöön sellaisia mekanismeja kuten Euroopan maailmanlaajuinen tutkimusverkko ENRICH. Koordinaatiota tapahtuu myös eurooppalaisen tutkimuksen kansainvälisen aseman vahvistamista koskevan ohjelman kanssa, jossa käsitellään kyseisissä kolmansissa maissa erityistä alueellista mielenkiintoa herättäviä kysymyksiä. Kolmansien maiden oikeushenkilöt ja kansainväliset järjestöt voivat osallistua tähän ohjelmaan vahvistettujen painopisteiden mukaisesti ja ohjelmassa "Eurooppalaisen tutkimuksen kansainvälisen aseman vahvistaminen" esitettyjen tavoitteiden, osallistumista ja tulosten jakamista koskevien sääntöjen sekä tämän ohjelman liitteessä IV vahvistettujen yksityiskohtaisten sääntöjen mukaisesti. COST- ja Eureka-ohjelmien tarjoamat mahdollisuudet käytetään täysimääräisesti hyödyksi samoin kuin yhteistyö kansainvälisten järjestöjen kanssa, jotta voidaan luoda yhteisvaikutusta tämän ohjelman toimintakokonaisuuksien ja hankkeiden sekä kansallisesti rahoitettujen tutkimustoimien välillä. Eureka-ohjelman kanssa tehtävän yhteistyön yhteydessä voidaan avaintoimintakokonaisuuksissa kehittää hankkeita, jotka vastaavat yhteisen edun mukaisia painopisteaiheita.- Innovaatioon ja pienten ja keskisuurten yritysten (pk-yritysten) osallistumiseen liittyviä toimia korostetaan erityisesti, jotta voitaisiin auttaa sulkemaan kuilua tutkimustulosten ja niiden hyödyntämisen välillä kaupallisen ja päätöksentekosektorin mahdollisissa sovelluksissa. Pk-yritysten osallistumista kaikkiin TTK-toimiin edistetään ja rohkaistaan, koska niiden merkittävät mahdollisuudet vaikuttaa innovaatioprosessiin tunnustetaan laajalti. Kartoitusvaiheen palkintoja myönnetään helpottamaan pk-yritysten osallistumista TTK-yhteistyöhankkeisiin sekä TTK-yhteistyöhön, jos niillä itsellään ei ole riittäviä tutkimusvalmiuksia. "Innovaatioyksikkö" keskittää toimintansa tämän ohjelman tulosten hyödyntämiseen ja soveltamiseen. Yksikkö auttaa myös varmistamaan, että toiminta on "Innovaatio ja pk-yritysten osallistuminen" -ohjelman toimia täydentävää.- Koulutuksella on edelleen tärkeä merkitys, jotta asianmukaisella tavalla pätevän tieteellisen yhteisön muodostuminen tämän ohjelman kannalta aiheellisilla aloilla voidaan varmistaa. Koulutus varmistetaan Marie Curie -ohjelman ja sitä täydentävien koulutusapurahojen, täydennyskoulutuksen ja erikoiskurssien avulla. Myös henkilöstön siirtoja ja tietojen vaihtamista sopimuskumppanien välillä ja mahdollisuuksien mukaan julkisen ja yksityisen sektorin välillä edistetään.a) AVAINTOIMINTAKOKONAISUUDET i) Kestävä vesihuolto ja veden laatu TTK-toiminnan tavoitteet ja painopisteet Tämän avaintoimintakokonaisuuden yleisenä tavoitteena on vastata yhteen Euroopan kansalaisten tärkeimmistä vaatimuksista, nimittäin tarpeeseen saada riittävästi korkealaatuista ja kohtuuhintaista vettä, erityisesti juomavettä, ja säilyttää samalla ekosysteemien koskemattomuus. Tutkimus keskittyy erityisesti seuraaviin aiheisiin:- Vesivarojen ja kosteikkojen suojelua ja käyttöä sekä käsittely- ja puhdistusteknologiaa koskevien yhtenäisten toimintatapojen kehittäminenTavoitteena on vesivarojen järkevässä suojelussa ja käytössä tarvittavan tietämyksen ja teknologian kehittäminen; veden tarjonnan mukauttaminen kysyntään kannattavalla ja kestävällä tavalla; tieteellisen perustan, metodologioiden ja hallintavälineiden parantaminen, jotta ilmiöitä voitaisiin ymmärtää paremmin ja jotta vettä ja kosteikkoja voitaisiin hoitaa yhtenäisesti ja suojella ja käyttää kestävästi valuma-alueen tasolla niin, että saatavuuden rajoitteet, ympäristön laatu ja sosiaalis-taloudellinen kannattavuus otetaan huomioon; vesistöjen pilaantumisen ehkäisemistä, vedenpuhdistusta ja veden järkevää käyttöä ja/tai uudelleenkäyttöä koskevan teknologian kehittäminen (suljettua kiertoa hyödyntävät lähestymistavat sekä keräily- ja jakeluverkoston luotettavuus).TTK-toiminnan painopisteet: vesivarojen ja kosteikkojen kustannustehokasta ja kestävää yhtenäistä hoitoa koskevat välineet ja metodologiat; tietojen ja taitojen tehokas siirtäminen veden käyttäjille; oikeassa mittakaavassa olevien sovellusten kehittäminen Euroopan alueella EU:n politiikan tukemiseksi; juomavedeksi tarkoitetun raakaveden käsittelyssä ja puhdistamisessa käytettävän teknologian optimointi ja vesien käytön ja pilaantumisen minimointi: jäteveden käsittely, joka tapahtuu pilaantumislähteellä ja on yhdistetty tuotantoprosessiin; veden järkevä uudelleenkäyttö; suljetun kierron teknologian soveltaminen.- Pohja- ja pintavesivarojen valvontaa, pilaantumisen ehkäisyä, suojelua ja käyttöä koskeva teknologiaTavoitteena on kuvata ja arvioida pinta- ja pohjavesien tilaa ja laadun sekä määrän kehitystä sekä vesi- ja kosteikkoekosysteemien toimintaa, jotta näitä varoja voitaisiin suojella ja käyttää järkevämmin. Tämä merkitsee saastuneilta alueilta ja kaatopaikoilta peräisin olevien epäpuhtauksien arviointia ja käsittelyä koskevan teknologian kehittämistä.TTK-toiminnan painopisteet: veden laadun ja määrän mittaamiseen käytettävien menetelmien parantaminen, epäpuhtausvirtojen analysointi, saastuneen maaperän yhtenäisten käsittelymenetelmien kehittäminen ja arviointi; ennustavat mallit ja kehittyneet pilaantumisen vaikutuksia arvioivat metodologiat; veden laadun perusteiden ja vesipolitiikan täytäntöönpanossa käytettävien indikaattorien ajan tasalle saattaminen.- Valvonta, varoitus- ja viestijärjestelmätTarkoituksena on kehittää järjestelmiä, jotka pystyvät reagoimaan eri aikoina ja eri paikoissa tapahtuviin tilanteisiin, erityisesti varhaisessa vaiheessa reagoivat hälytysjärjestelmät, jotka antavat suoraa palautetta pilaantumisen aiheuttajille.TTK-toiminnan painopisteet: valvontajärjestelmät piste- ja hajakuormituksen aiheuttajia varten ja ympäristön erilaisia vastaanottavia kohteita varten; valvonta- ja tiedonhallintajärjestelmät, mm. vuotojen havaitseminen, sadeveden hallinta sekä tulvien ja kuivuuden arviointijärjestelmät.- Vesivarojen sääntelyteknologia sekä arideille ja semiarideille vyöhykkeille ja kaikille veden puutteesta kärsiville alueille tarkoitettu teknologiaTarkoituksena on parantaa ja suojella vesivaroja ja vesiekosysteemejä, optimoida kuivien alueiden vesihuoltojärjestelmiä ja oppia hallitsemaan paremmin vesikriisejä.TTK-toiminnan painopisteet: valuma-alueen tasolla sovellettavat yhtenäiset lähestymistavat, joissa yhdistyvät erilaiset vuorovaikutuksessa olevat poliittiset, sosiaaliset, taloudelliset ja ympäristötekijät; vesivaroja ja niiden käyttöä EU:ssa sekä kansallisella, alueellisella ja paikallistasolla koskevien parannettujen hallintamenetelmien kehittäminen päätöksenteon apuvälineeksi.ii) Maapallon laajuiset muutokset, ilmasto ja luonnon monimuotoisuus TTK-toiminnan tavoitteet ja painopisteet Tämän avaintoimintakokonaisuuden päätavoitteena on kehittää tarvittava tieteellinen, teknologinen ja sosiaalis-taloudellinen perusta ympäristön muutoksia koskevien yhteisön politiikkojen täytäntöönpanemiseksi ja kestävään kehitykseen liittyvistä kansainvälisistä sitoumuksista aiheutuvien velvoitteiden johdosta tapahtuvan tutkimuksen tukemiseksi. Pyrittäessä yhtenäiseen lähestymistapaan painopisteet ovat:- Maapallon laajuisten muutosprosessien ymmärtäminen, havaitseminen, arvioiminen ja ennustaminenTavoitteena on keskittyä lähinnä Euroopan ja alueellisella tasolla maapallon laajuisten erityisongelmien syihin ja seurauksiin, kuten ilmastonmuutokseen, otsonikerroksen ohenemiseen, luonnon monimuotoisuuden vähenemiseen, hedelmällisen maan ja elinympäristöjen häviämiseen ja meren toiminnan häiriöihin. Huomiota kiinnitetään sekä luonnollisiin ja ihmisen aiheuttamiin ilmiöihin kestävän kehityksen ja luonnonvarojen näkökulmasta.TTK-toiminnan painopisteet: vaihtelut ja muutokset seuraavissa tekijöissä: ilmakehän koostumus, otsonikerroksen oheneminen ja UVB-säteily; biogeokemialliset ja hydrologiset kierrot, luonnon monimuotoisuus, merten toiminta, meren pinnan taso; ilmaston muutoksen ja äärimmäisten tapahtumien esiintymistiheyden ja laajuuden välinen yhteys; sosiaalis-taloudellinen vuorovaikutus ja vaikutukset luonnonvaroihin ja ihmisten terveyteen.- Ekosysteemien ymmärtämisen parantaminen (maa- ja meriekosysteemien)Huomiota kiinnitetään ekosysteemien vuorovaikutukseen maan pintojen ja maankäytön, maaperän, veden, ilmakehän ja merien kanssa; luonnon monimuotoisuuden ja ilmastonmuutoksen merkitykseen; ekosysteemien vuorovaikutuksen biogeokemiallisten kiertojen, laajan maan huonontumisen ja aavikoitumisen kanssa.TTK-toiminnan painopisteet: maa-, makean veden ja meriekosysteemien muutosten hahmotelmat ja niiden vaikutukset elintarvikkeiden saannille ja luonnonvarojen käytölle; luonnon monimuotoisuuden arviointi, häviäminen mukaan lukien; maapallon laajuisten muutosten ja ilmastonmuutoksen tärkeimmille järjestelmille ja herkille alueille aiheuttamien seurausten ja riskien arviointi; analyysi ja kvantifiointi ekosysteemien merkityksestä biogeokemialliselle kierrolle; maankäytön mallintaminen, aavikoitumisen suuntaukset.- Maapallon laajuisten muutosten, ilmastonmuutoksen ja luonnon monimuotoisuuden vähenemisen ehkäisemistä, lieventämistä ja niihin mukautumista koskevien hahmotelmien ja strategioiden kehittäminenTavoitteena on saada tieteellinen perusta konkreettisten hallintastrategioiden ja toimien määrittelemiseksi avaintoimintakokonaisuudessa mainittuihin kielteisiin vaikutuksiin vaikuttamiseksi.TTK-toiminnan painopisteet: vaihtoehtojen kehittäminen ja arviointi sekä niiden tieteellisen, taloudellisen, teknisen ja poliittisen toteutettavuuden sekä sosiaalisen hyväksyttävyyden arviointi; perusteet taloudellisen kasvun ja ympäristön tilan huonontumisen erottamiselle toisistaan; kansainvälisten sopimusten soveltamisen edellyttämien institutionaalisten valmiuksien arviointi ja parantaminen.- Edistää ilmaston, maan järjestelmien ja merien seurantajärjestelmien Euroopan osuuden kehittämistäTavoitteena on tunnistaa ja korjata nykyisessä seurantakapasiteetissa olevat suurimmat puutteet, jotta voidaan varmistua siitä, että tarvittavat tiedot ovat käytettävissä maapallon laajuisten muutosten ennustamiseen, niiden vaikutusten arviointiin ja vaihtoehtojen löytämiseen niihin vastaamiseksi.TTK-toiminnan painopisteet: välineiden, järjestelmien ja menetelmien kehittäminen, joiden avulla voidaan koota ja käsitellä tietoja, jotka on kerätty pitkän ajanjakson kuluessa paikan päällä tehdyillä mittauksilla sekä kaukokartoituksella. Nämä toimet kattavat tarvittaessa ilmakehän, meret, maan pinnan, hydrosfäärin, cryosfäärin ja biosfäärin.iii) Merten ekosysteemien kestävä suojelu ja käyttö TTK-toiminnan tavoitteet ja painopisteet Tämän avaintoimintakokonaisuuden tavoitteena on edistää merivarojen kestävää ja yhtenäistä suojelua ja käyttöä ja myötävaikuttaa meriä koskeviin näkökohtiin EU:n ympäristöä ja kestävää kehitystä koskevassa politiikassa.Toimintakokonaisuudella edistetään kansallisten meripolitiikkojen koordinointia, mikä edellyttää jatkuvaa sitoutumista erityisesti sen vuoksi, että Euroopan meret ovat maailman tehokkaimmin käytettävien merien joukossa. Tutkimustavoitteet ovat:- Meriympäristön prosesseja, ekosysteemejä ja vuorovaikutuksia koskevan tieteellisen tietämyksen kehittäminenTavoitteena on helpottaa meriympäristön ja -varojen kestävää käyttöä niin, että samalla kunnioitetaan täysin tämän ympäristön koskemattomuutta ja toiminta kokonaisuudessaan.TTK-toiminnan painopisteet: fyysisten voimien, ympäristötekijöiden ja merten rajoilla tapahtuvan vuorovaikutuksen vaikutukset ekosysteemien toimintaan ja luonnolliseen vaihteluun; äärimmäiset ympäristöt ja niiden yhteisöt: toiminta ja hyödyntämismahdollisuudet; sedimentin järjestelmät ja niiden vaikutus mannerjalustan, mannerrinteen ja syvänmeren varojen kestävään hoitoon ja käyttöön; epäpuhtauksien alkuperä, ilmenemismuodot ja kierto, tärkeimmät osat ja ravinteet sekä niiden vaikutus ekosysteemin toimintaan.- Ihmisten tämänhetkisen toiminnan vaikutusten syiden, seurausten ja mahdollisten korjaavien ratkaisujen analysointiTavoitteena on vähentää ihmisen toiminnan vaikutusta luonnon monimuotoisuuteen ja meren ekosysteemien kestävään toimintaan sekä kehittää tarvittavaa teknologiaa meriympäristön hyödyntämiseksi turvallisesti ja taloudellisesti mutta myös kestävästi.TTK-toiminnan painopisteet: ihmisen toiminnan, erityisesti lajien istuttamisen ja biogeokemiallisten kiertojen, vaikutukset ekosysteemeihin; meren monimuotoisuuden kehitysmekanismit, jotta monimuotoisuuden vähenemissuuntaus voitaisiin muuttaa; epäpuhtauksien ja rehevöitymisen vaikutuksia lieventävät prosessit, vahingoittuneiden järjestelmien ennallistamien. Teknologian kehittäminen i) meriympäristön kuvaamiseksi ja seuraamiseksi; ii) näytteiden keräämiseksi; iii) elävien luonnonvarojen hyödyntämiseksi bioteknologian sovellutuksissa; iv) tiedonvälitys-, valvonta-, hahmottamis- ja seurantajärjestelmiä varten sekä syvänmeren tutkimuslaitteita varten.- Rannikkoilmiöiden seuranta- ja hallintakapasiteetin kehittäminenTavoitteena on lieventää pilaantumisen, tulvien ja eroosion vaikutuksia erityisesti herkillä rannikkoalueilla sekä edistää entisen merenpohjan käyttämistä.TTK-toiminnan painopisteet: rannikkoalueen morfologian muutokset pitkällä aikavälillä; ekologian, morfologian, eroosion ja ihmisen toiminnan välinen vuorovaikutus; äärimmäiset ilmiöt, riskien analysointi, meren tilan kehittyminen avomereltä rannikolle; vuorovesijättömaan ja jokien suualueiden dynamiikka ja tasapaino; jokien suualueiden morfodynamiikka sekä jokien suualueiden ja rannikkoalueiden välinen vuorovaikutus; epäpuhtauksien lopullinen määränpää; rannikkoalueiden luonnolliset puolustusmekanismit; meriympäristön rakenteiden vaikutusten arviointi, tekniset innovaatiot ekosysteemin häiriöiden minimoimiseksi; tehokkaan seurannan edellyttämät välineet, tietojenhallinta ja mallintaminen.- Offshore-toimintaa avustavat ennusteetTavoitteena on edistää turvallista ja kestävää offshore-toimintaa, jossa otetaan huomioon olemassa olevat ympäristön rajoitteet, ja kehittää tarvittavia osia soveltuvaa meren seurantajärjestelmää varten.TTK-toiminnan painopisteet: seuranta-, ennuste- ja hallintajärjestelmien kehittäminen ja pilottijärjestelmät offshore-toiminnan turvallisuuden takaamiseksi: i) seuranta- ja mittaustekniikat sekä -välineet merten muuttujien systemaattista mittaamista varten; ii) ennustetekniikoiden parantaminen tarkentamalla matemaattisia malleja, joiden avulla voidaan ennustaa luonnollisten ja ihmisten aikaansaamien ilmiöiden vaikutuksia meren ekosysteemeihin ja luonnonvaroihin, iii) ympäristöparametrien sopivuuden arviointimenetelmät, ja iv) kansainvälisten säännösten ja yleissopimusten kanssa yhteensopivat parhaat käytännöt.iv) Huomisen kaupunki ja kulttuuriperintö TTK-toiminnan tavoitteet ja painopisteet Tämän avaintoimintakokonaisuuden yleisenä tavoitteena on tukea kestävää taloudellista kehitystä ja kilpailukykyä, parantaa kaupunkialueiden hoitoa ja yhtenäistä suunnittelua sekä suojella ja edistää kansalaisten elämänlaatua ja kulttuuri-identiteettiä. Siinä keskitytään toisaalta yhtenäisen sosiaalis-taloudellisen tietopohjan muodostamiseen sekä tuotteiden, palvelujen, välineiden ja teknologian kehittämiseen kaupunkisuunnittelun parantamiseksi, ja toisaalta ympäristöhaasteisiin, erityisesti niihin, jotka liittyvät epäpuhtauspäästöjen vähentämiseen.- Kaupunkialueiden kestävään kehitykseen ja varojen järkevään käyttöön liittyvät yhtenäiset lähestymistavatTavoitteena on kehittää uusia malleja Euroopan kaupunkien ja taajama-alueiden kestävälle kehitykselle, valmistella keskipitkän ja pitkän aikavälin sosiaalis-taloudellisia suunnitelmia ja tutkimus-, kehitys- ja esittelytoimia, jotka suuntautuvat erityisesti tukemaan ja edistämään taloudellista kilpailukykyä, kaupunkialueiden suunnittelua ja arkkitehtuuria, sosiaalista integraatiota, turvallisuutta, energiatehokkuutta ja energian säästämistä (erityisesti rakennuksissa ja kaupunkiliikenteessä) sekä tietoverkkojen hyödyntäminen ("digitaaliset kaupungit").TTK-toiminnan painopisteet: kaupunkien kehittämisuunnitelmat ja yhdennetyt suunnittelun työvälineet; tekniikkojen, perusrakenteiden, kaikista lähteistä tulevan melun ja ilman pilaantumisen vaikutukset sosiaaliseen kehitykseen, luonnonvarojen käyttöön, terveyteen ja ympäristöön; kysynnän hallinta, tärkeiden varojen saannin turvallisuus ja varmuus (esimerkiksi energia, maa ja vesi): yhtenäiset lähestymistavat, joiden tarkoituksena on parantaa varojen käyttöä ja suojelua sekä vähentää pilaantumista ja jätteiden muodostumista ottaen huomioon sosiaalinen ja ympäristöllinen toteuttamiskelpoisuus.- Euroopan kulttuuriperinnön suojelu, säilyttäminen ja ennallistaminenTavoitteena on kehittää kaupunkien ja taajama-alueiden kulttuurivarojen järkevää hallintaa kansalaisten elämänlaadun parantamiseksi ja matkailun ja työpaikkojen syntymisen edistämiseksi.TTK:n painopisteet: tuotteet, metodologiat ja teknologia Euroopan kulttuuriperinnön selvittämiseksi, suojelemiseksi, säilyttämiseksi, korjaamiseksi ja hyödyntämiseksi kestävällä tavalla; toiminnassa keskitytään siirrettävien ja kiinteiden kulttuurivarojen sekä elämänlaadun kehittämiseen; toimenpiteet kulttuuriperinnön suojelemiseksi teknologian ja luonnon vaaroilta; menetelmät, mukaan lukien riskien arviointi, kulttuuriperinnön harmoniseksi ja tehokkaaksi yhdentämiseksi kaupunkiympäristöön.- Rakennetun ympäristön ja erityisesti suurten rakennusryhmien turvallista, ympäristöystävällistä, taloudellista ja kestävää suojelua, korjaamista, rakentamista ja purkamista koskeva teknologian kehittäminen ja esittelyTavoitteena on säilyttää, uudistaa, parantaa, suojella ja kehittää rakennettua ympäristöä tavalla, joka vastaa kansalaisten ja kulttuurin tarpeita ja joka on pitkällä aikavälillä kestävää sekä parantaa elämänlaatua.TTK-toiminnan painopisteet: rakennetun ympäristön ja erityisesti suurten rakennusryhmien taloudellista, turvallista ja ympäristöystävällistä suunnittelua, huoltoa, korjaamista, uudenaikaistamista, muuttamista, rakentamista ja purkamista koskevat tekniikat; riskien ja rappeutumisen ehkäisemiseen tarvittavat palvelut; varojen (kuten materiaalit, energia, vesi) tehokkaampi käyttö; turvallisuus ja varmuus; maan optimaalinen käyttö ja uudelleen käyttö (maan pinnalla ja pinnan alla), mukaan lukien saastuneiden alueiden puhdistaminen; luotettava ympäristövaikutusten arviointi; sisätilojen ympäristönhoito.- Kaupunkiympäristön kestäviä liikennejärjestelmiä koskevien strategioiden vertaileva arviointi ja kustannustehokas toteuttaminenTavoitteena on määrittää parhaat innovatiiviset teknologiat ja samalla vähentää ratkaisevasti pilaantumisen tasoa sekä kaupunkien ruuhkautumista käyttäjille sopivilla kustannuksilla.TTK-toiminnan painopisteet: käyttövoimateknologia ja siihen liittyvät perusrakenteet, uudet ajoneuvotyypit, jotka käyttävät vähän energiaa ja jotka aiheuttavat vähän päästöjä, kuten päästöttömät autot ja pienikokoiset autot; vahvistaminen ja esittely prototyyppien ja autokantojen avulla tehokkaan toiminnan, elämänlaadun ja kulttuuriperinnön suojelun varmistamiseksi.v) Puhtaammat energiajärjestelmät, mukaan lukien uusiutuvat energialähteet TTK-toiminnan tavoitteet ja painopisteet Tämän avaintoimintakokonaisuuden tavoitteena on kehittää teknologiaa, jonka avulla voidaan vähentää energiantuotannon ja -käytön ympäristövaikutuksia Euroopassa ja jotka ovat kuitenkin energiapolitiikan tavoitteiden mukaista. Näin edistetään ekosysteemien suojelua, koska päästöt vähenevät paikallisella ja maailmanlaajuisella tasolla ja uusien sekä uusiutuvien energianlähteiden osuus kasvaa. Lisäksi toteutetaan toimia puhtaiden, erityisesti uusiutuvien energialähteiden tutkimiseksi, sekä fossiilisten polttoaineiden käytön aiheuttamien ympäristövaikutusten vähentämiseksi. Toiminnassa keskitytään seuraaviin aloihin, jotka on mainittu tärkeysjärjestyksessä:- Sähkön ja/tai lämmön tuottaminen laajassa mittakaavassa vähäisin hiilidioksidipäästöin hiilestä, biomassasta tai muista polttoaineista, mukaan lukien yhdistetty lämmön ja sähkön tuotantoTutkimustavoitteena on parantaa huomattavasti energianmuuntoprosessien tehokkuutta ja alentaa niiden kustannuksia ja ympäristövaikutuksia sekä fossiilisten polttoaineiden että uusiutuvien energialähteiden osalta.TTK-toiminnan painopisteet: poltto ja muut lämpökemialliset muuntoprosessit (esimerkiksi kaasutus, pyrolyysi); sähkön- ja/tai lämmöntuotanto vähäisin hiilidioksidipäästöin hiilestä, biomassasta, jätteistä tai muista polttoaineista; kaasuturbiinien, kaasumoottoreiden ja diesel-moottoreiden tehokkuuden parantaminen; yhdistetty lämmön- ja sähköntuotanto.- Muuntoteknologian kehittäminen ja esittely, mukaan lukien hajautettu tuotanto, uusille ja uusiutuville energianlähteille, erityisesti biomassalle, polttokennoille, tuuli- ja aurinkoenergiateknologialleTavoitteena on mahdollistaa uusien ja uusiutuvien energianlähteiden käyttö verkkoyhteydessä olevissa ja autonomisissa sovelluksissa, koska näiden teknologioiden oletetaan vaikuttavan huomattavasti energiantarjontaan.TTK-toiminnan painopisteet: kiinteisiin sovelluksiin ja liikenteeseen tarkoitetut polttokennot; biomassan puhdas muuntaminen ja kustannustehokas käyttö energiantuotannon yhdennetyissä ketjuissa; tuulienergia maalla ja off-shore-sovelluksissa; aurinkokenno- ja auringonlämpöteknologia; muut uusiutuvien energianlähteiden vaihtoehdot, jotka voivat vaikuttaa merkittävästi ohjelman tavoitteisiin.- Uusien ja uusiutuvien energianlähteiden yhdistäminen energiajärjestelmiin.Tarkoituksena on ratkaista ongelmat, jotka liittyvät uusien energianlähteiden yhdistämiseen nykyisiin energiajärjestelmiin, kehittää uusia sovelluksia ja poistaa esteet uusien energianlähteiden laajemmalta käytöltä.TTK-toiminnan painopisteet: niiden teknisten ongelmien ratkaiseminen, jotka liittyvät uusiutuvien energianlähteiden yhdistämiseen energiaverkkoihin ja -prosesseihin; yhdistelmäjärjestelmät, joissa yhdistetään erilaiset uusiutuvat energialähteet tai uudet energialähteet tavanomaisiin järjestelmiin; uusien energianlähteiden hyväksyttävyyden parantaminen esimerkiksi vähentämällä näkyviä haittoja tai melua; uusiutuvia energianlähteitä koskevien tekniikkaan liittymättömien esteiden tunnistaminen ja mahdollinen poistaminen.- Kustannustehokas teknologia sähköntuotannon ympäristöhaittojen vähentämiseksiTavoitteena on vähentää sähköntuotannon ympäristövaikutuksia keskittymällä eniten saastuttaviin energiavirtoihin.TTK-toiminnan painopisteet: voimalaitosten päästöjen vähentämistekniikat (esimerkiksi CO2-, SOx-, NOx- ja muiden epäpuhtauspäästöjen vähentäminen), kaasun kuumapuhdistus; tieteellisten perusilmiöiden ymmärtäminen mukaan lukien.vi) Taloudellista ja tehokasta energiaa kilpailukykyiselle Euroopalle TTK-toiminnan tavoitteet ja painopisteet Tämän avaintoimintakokonaisuuden tavoitteena on toimittaa Euroopalle energiaa luotettavasti, puhtaasti, tehokkaasti, turvallisesti ja taloudellisesti, niin että siitä hyötyvät Euroopan kansalaiset, yhteiskunnan toiminta ja teollisuuden kilpailukyky. Tehokkaampi energiankäyttö pyritään saavuttamaan hyödyntämällä teknologiaa, joka mahdollistaa kokonaiskustannusten huomattavan pienenemisen ja energiaintensiteetin laskun. Energiakierron kaikissa vaiheissa - tuotannossa, jakelussa ja käytössä - on toteutettava toimia tehokkuuden nostamiseksi ja kustannusten laskemiseksi. Työssä keskitytään seuraaviin aloihin, jotka on lueteltu tärkeysjärjestyksessä:- Energian järkevää ja tehokasta loppukäyttöä koskevat teknologiatTavoitteena on edistyä ratkaisevasti kohti kestävää energiajärjestelmää vähentämällä huomattavasti kysynnän energiaintensiteettiä ja käyttämällä energiaa tehokkaammin ja kestävämmin rakennetussa ympäristössä, liikenteessä ja teollisuudessa (myös maataloudessa). Tämä edellyttää uuden teknologian kehittämistä ja levittämistä, nykyisen teknologian parantamista ja levitys- ja esittelytoimien toteuttamista, jotka on suunnattu kuluttajien käyttäytymisen muuttamiseen. TTK-toiminta keskittyy alueille, joilla on suurimmat mahdollisuudet käyttää energiaa kestävästi.TTK-toiminnan painopisteet: sisätilojen valaistus, lämmitys ja ilmastointi sekä uusiutuvien energianlähteiden hyödyntäminen rakennuksissa; ajoneuvojen ja vastaavien perusrakenteiden energia- ja ympäristösuorituksen parantaminen, mukaan lukien polttoaineet, energiavarastot, energian muuntaminen, polttaminen ja siirtäminen; teollisuusprosessien energiaintensiteetin alentaminen.- Energian siirto- ja jakeluteknologiaTavoitteena on hyödyntää täysimääräisesti älykkäiden energiaverkkojen suomat mahdollisuudet optimoida koko energiajärjestelmän tehokkuus parantamalla energian siirto- ja jakelujärjestelmien joustavuutta, luotettavuutta ja kilpailukykyä ja vähentäen samalla kustannuksia, siirrossa tapahtuvaa hävikkiä sekä ympäristövaikutuksia. Huomiota kiinnitetään uusien tarjontalähteiden liittämiseen Euroopan energiaverkkoihin ja vapautettujen energiamarkkinoiden hallinnan edistämiseen ja niiden tukemiseen.TTK-toiminnan painopisteet: älykkäät energian siirto- ja jakelujärjestelmät; kaasun siirtäminen pitkiä matkoja; optimoidut verkon hallinta- ja valvontajärjestelmät; sähkö-, kaasu-, kaukolämpö- ja ilmastointijärjestelmien optimaalinen järjestelmätehokkuus; suprajohtavuus.- Mikro- ja makrotason energianvarastointiin liittyvät tekniikatTavoitteena on parantaa energianvarastoinnin tehokkuutta; makrotasolla tehokkuutta on lisättävä, jotta voidaan optimoida uusiutuvien energianlähteiden jaksottaisesta saannista saatavat hyödyt; keskitasolla tehokkuuden lisäämisen perustana on päästöjä aiheuttamattomien ajoneuvojen kehittäminen ja mikrotasolla elektroniikkalaitteiden koon pienentäminen.TTK-toiminnan painopisteet: luotettavat ja kustannustehokkaat energian varastointitekniikat, mukaan lukien nesteytetty maakaasu ja nestekaasu, H2 sekä kehittyneet akut makro- ja mikrotasolla kiinteisiin ja liikkuviin sovelluksiin.- Tehokkaampi fossiilisten polttoaineiden etsintä-, talteenotto- ja jalostusteknologiaTavoitteena on parantaa EU:ssa käytettävissä olevien energiavarojen määrittämistä ja optimoida niiden hyödyntämistä sekä vähentää jalostuksen kustannuksia ja ympäristövaikutuksia kehittämällä teknologiaa, joka on kilpailukykyisempää maailmanmarkkinoilla.TTK:n tavoitteet: fossiilisten polttoaineiden löytämisessä ja hallinnassa tarvittavien välineiden parantaminen; hiilivetyjen tuotantoteknologia erityisesti vaikeilla alueilla ja meren pohjassa; ympäristövaikutusten vähentäminen ja hiilivetyjen talteenottotekniikan parantaminen, mukaan lukien laajemmat sovellukset, kuten geoterminen energia; hiilivetyjen talteenotto kivihiilikerroksista.- Uusien ja uusiutuvien energianlähteiden tehokkuuden parantaminenTavoitteena on uusiutuvien energialähteiden käyttöönotto niin laajalti kuin mahdollista alentamalla niiden käyttökustannuksia energiantuotannossa ja lisäämällä tietoisuuttamme uusiutuvien energianlähteiden saatavuudesta Euroopassa, parantamalla teknologian tehokkuutta ja alentamalla sen valmistuskustannuksia.TTK-toiminnan painopisteet: biomassan ja jätteiden hyödyntäminen polttoainelähteenä; aurinkokennojen ja tuliturbiinien tehokkuuden parantaminen; uusiutuviin energialähteisiin liittyvän teknologian tuotantokustannusten laskeminen (esimerkiksi turbiinien siivet, aurinkokennomoduulit).- Hahmotelmien laatiminen tarjontaan ja kysyntään liittyvästä teknologiasta talous-, ympäristö- ja energiajärjestelmissä sekä niiden välisestä vuorovaikutuksesta ja kustannustehokkuusanalyysi (koko elinkaaren kustannusten perusteella) sekä analyysi kaikkien energianlähteiden tehokkuudestaTavoitteena on kehittää energiankäyttöön ja -tuotantoon liittyviä strategioita, ottaa käyttöön uutta energiateknologiaa ja kehittää toimintapolitiikkaa.TTK-toiminnan painopisteet: pitkän ja lyhyen aikavälin maailmanlaajuisen, yhteisön tai alueellisen tason kysyntä ja tarjonta -hahmotelman analyysi talouskehityksen sekä sosiaalisten ja ympäristöllisten tarpeiden näkökulmasta; mallintaminen ja toimintapolitiikan vaikutusten analyysi; energiamarkkinoiden ja teknologian vaikutusten kokonaisarviointi ottaen huomioon vapautettujen energiamarkkinoiden toiminta.b) YLEISLUONTOINEN TUTKIMUS JA KEHITYSTOIMINTA i) Suurien luonnonuhkien ja teknologiasta aiheutuvien vaarojen torjunta TTK-toiminta ja sen tavoitteet Tavoitteena on kehittää luonnonuhkia ja teknologiasta johtuvia vaaroja aiheuttavien prosessien, mekanismien ja tilanteiden paremman ymmärtämisen kautta teknologiaa ja menetelmiä ympäristövaikutusten arvioimiseksi sekä vaarojen ennustamiseksi, ehkäisemiseksi, arvioimiseksi ja lieventämiseksi. Toimilla tuetaan myös päätöksentekojärjestelmän parantamista, mukaan lukien arviointi- ja varmentamisvälineet, joita käytetään vaarojen arvioinnissa ja hätätilanteiden hallinnassa.TTK-toiminnan painopisteet: luonnonuhkia lisäävien tekijöiden tunnistaminen ja analysointi; riskialttiutta ja vaarojen arviointia koskevien menetelmien, mallien ja välineiden kehittäminen ja parantaminen, mukaan lukien nykyisten ja tulevien riskitasojen kvantifiointi; tehokkaiden välineiden ja menetelmien kehittäminen tietojen hallintaa varten. Innovatiivisten menetelmien ja teknologian kehittäminen luonnonuhkien torjumiseksi ja niiden seurausten lieventämiseksi; vaarallisten laitosten toimintaturvallisuuden parantaminen.ii) Maapallon seurantaa koskevan satelliitti-teknologian kehittäminen (1) TTK-toiminta ja sen tavoitteet Strategisena tavoitteena on luoda kestävä eurooppalainen toiminnallinen kapasiteetti maan havainnoimiseksi avaruudesta käsin. Tämän havainnoinnin avulla voidaan parantaa tietämystämme planeetasta, suojella luonnonperintöämme tehokkaammin, hallita paremmin luonnonvaroja ja vähentää suurten luonnonuhkien vaaraa. TTK-toiminnalla tuotetaan sovelluksia, tuotteita ja palveluja, jotka perustuvat maan tarkkailuun ja jotka liittyvät ympäristön seurantaan ja luonnonvarojen, maankäytön sekä ekosysteemien hallintaan. Toiminnan tarkoituksena on vastata laajan käyttäjäjoukon ja erityisesti jäsenvaltioiden viranomaistahojen tarpeisiin. Maan tarkkailu liitetään luonnollisesti tarvittaessa muihin asiaan kuuluviin tekniikoihin, kuten ilmassa tapahtuvaan kaukohavainnointiin, avaruuden tietoliikenteeseen, navigointiin ja maantieteellistä tietoa koskevan GIS-järjestelmään.Seuraavat painopistetoimet toteutetaan "Maan tarkkailukeskus"-hankkeen yhteydessä:TTK-toiminnan painopisteet: innovatiiviset pilottisovellukset ja metodologinen tutkimustoiminnan tehokkuuden parantaminen EU:n toimintapolitiikkojen painopistealueilla; teknisiä, oikeudellisia ja taloudellisia tekijöitä koskeva tutkimus; vaatimuksia ja toteutettavuutta koskevat tutkimukset, joiden tavoitteena on avustaa uusien palvelujen ja tehtävien määrittelyssä; uusien hahmotelmien laatiminen autonomisia toiminnallisia palveluja varten; edistämistoiminta ja koulutus, joiden avulla nykyisiä ja suunniteltuja maantarkkailutietoja ja tietolähteitä voidaan käyttää paremmin.iii) Ympäristömuutosten sosiaalis-taloudelliset tekijät kestävän kehityksen kannalta TTK-toiminta ja sen tavoitteet Yleisenä tavoitteena on kehittää vankka tieteellinen perusta kestävän kehityksen mallien laatimiselle, ja edistää niiden soveltamista ja käyttöä sekä helpottaa kestävän kehityksen näkökohtien yhdentämistä EU:n eri alojen toimintapolitiikkoihin (muun muassa teollisuuteen, liikenteeseen ja matkailuun) sekä viidennen puiteohjelman avaintoimintakokonaisuuksiin.Tämä yhdentäminen voidaan saavuttaa tunnistamalla ja arvioimalla teknologian muuttumiseen, talouden globalisoitumiseen, yhteiskunnalliseen käyttäytymiseen ja ympäristömuutoksiin vaikuttavien sosiaalis-taloudellisten voimien välinen keskeinen vuorovaikutus sekä niiden sosiaalis-taloudelliset seuraukset. Tämän tietämyksen tehokas käyttö toimintapolitiikkojen laatimisessa riippuu parannettujen menetelmien ja strategisten välineiden kehittämisestä ja testaamisesta.TTK-toiminnan painopisteet: sosiaalis-taloudellisen kehityksen ja ympäristömuutosten välisen suhteen tunnistaminen ja arviointi; dynamiikka ja vaikutukset on arvioitava toimintapolitiikkojen, instituutioiden, demografian, tuotannon ja kulutuksen, teknologian kehityksen, jakelun, turvallisuuden, kulttuurin ja etiikan näkökulmasta; taloudellisten, sosiaalisten ja ympäristöllisten tavoitteiden integrointiin ja edistämiseen liittyvien menetelmien ja välineiden kehittäminen ja soveltaminen; kestävän kehityksen suorituskyvyn mittaaminen ja kuvaaminen, kestävän kehityksen indikaattoreiden kehittäminen ja "ekologisten jalanjälkien analysointi". Ekotehokkuuden lähestymistapojen suunnittelu ja vertaileva arviointi, mukaan lukien varojen järkevä käyttö ja teollisuuden ekologia; kestävä kulutus, kestävän kehityksen turvaava hyvä ympäristön hoito.iv) Energian sosiaalis-taloudellisten tekijöiden tutkiminen kestävän kehityksen näkökulmasta (vaikutukset yhteiskuntaan, talouteen ja työllisyyteen) TTK-toiminnan tavoitteet ja painopisteet Tavoitteena on kehittää ja soveltaa välineitä, joiden avulla voidaan arvioida ja seurata energiateknologiajärjestelmien ja -palveluiden sosiaalis-taloudellisia tekijöitä käyttämällä "teknologian arviointi" -lähestymistapaa hanketasolla ja "yleistä systeemianalyysiä" yleisemmällä tasolla.TTK-toiminnan painopisteet: teknologian arvioinnin osalta sosiaalinen ulottuvuus (käyttäytyminen, hyväksyminen), innovatiivinen ulottuvuus ja erityisesti ohjaus- ja valvontatoimenpiteet ja muiden toimintapolitiikkojen vaikutus, ulkoisten tekijöiden arviointi ja niiden sisällyttäminen ja lisäksi vertaileva arviointi; systeemianalyysin osalta energian, ympäristön, teknologioiden ja taloudellisen kasvun välisen yhteyden ymmärtäminen, ottaen huomioon yhteiskunnalliset arvot ja luonnonvarat sekä inhimilliset voimavarat.c) TUKI TUTKIMUKSEN PERUSRAKENTEILLE Tavoitteet - Edistää julkisten tai yksityisten perusrakenteiden valtioiden rajat ylittävää käyttöä, jolla vastataan oleellisiin tarpeisiin. Näin voidaan parantaa niiden hyödyntämistä ja välttää tarpeetonta päällekkäisyyttä sekä vastata esiintuleviin ensisijaisiin tarpeisiin.Toiminta Eurooppalaisuuden lisäarvon vahvistamiseksi ja toiminnan optimoimiseksi yhteisön tukea ohjataan seuraaviin kohteisiin:- valtioiden rajat ylittävä koordinaatio, toiminnan erityisnäkökohtien yhtenäinen hallinta ja nykyisten perusrakenteiden parantaminen ja niiden käytön lisääminen;- kansallisten tai monikansallisten aloitteiden koordinointi ja toisiaan täydentävyys tarvittavan perusrakenteen luomiseksi Euroopan tasolle;- tutkija- ja käyttäjäyhteisöjen verkottuminen soveltuviin perusrakenteisiin keskittyvien tutkimushankkeiden ja erityisen koulutustoiminnan avulla tai useiden yhteistyökumppaneiden yhteistyön avulla yhtenäisen palveluiden tarjoajan muodostamiseksi;- Eri järjestelmien yhteentoimivuuden lisääminen, mikä mahdollistaa perusrakenteiden ja varojen tehokkaan integroinnin.Perusrakenteet Maapallon järjestelmien (esimerkiksi merien) arviointia ja tarkkailua tukevat perusrakenteet luonnonuhkien ja maapallon laajuisten muutosten ennustamista voidaan parantaa. Näihin perusrakenteisiin kuuluvat erityisesti:- ilmaston- ja maapallon laajuisia muutoksia tutkivat laitokset. Ilmastoennusteita laativat keskukset, supertietokoneet, arkistolaitokset, yhdennetyn arvioinnin keskukset, ilmaston- ja maapallon laajuisia muutoksia koskevat tietokannat, simulointihuoneet, maa-asemat ja ilmakehän tarkkailuun tarkoitetut lentokoneet, paleo-ympäristötietoja seuraavat laitteet ja verkostot, tuki taksonomialle.- merentutkimuslaitokset. Meriympäristöä koskevat tietokannat, meriympäristön näytteiden kerääminen, tuki taksonomialle, testialtaat, tutkimusalukset, meren tilaa ennustavat laitteistot ja keskukset; miehitetyt, kauko-ohjatut tai automaattiset tarkkailujärjestelmät.- luonnonuhkien tutkimuslaitokset: maanjäristys-, tulva-, hyökyaalto- ja myrsky-, maanvyörymä-, tulivuori- ja metsäpalotietoja koskevat tärkeimmät laitokset ja toimintaverkostot.(1) Eri ohjelmissa toteutettavia avaruusteknologiaan liittyviä toimia koordinoidaan keskitetysti.LIITE III ERITYISOHJELMAN TOTEUTTAMISTA KOSKEVAT ERITYISET YKSITYISKOHTAISET SÄÄNNÖT Erityisohjelma toteutetaan viidennen puiteohjelman liitteissä II ja IV määritellyillä epäsuorilla TTK-toimilla. Lisäksi sovelletaan seuraavia erityisohjelmaa koskevia erityisiä yksityiskohtaisia sääntöjä:1. Liitännäistoimenpiteet Liitännäistoimenpiteitä ovat erityisesti- erityisohjelmaa tukevat tutkimukset, mukaan lukien tulevan toiminnan valmistelu,- tiedonvaihto, konferenssit, seminaarit, työryhmät sekä tieteelliset ja tekniset tapaamiset,- ulkopuolisen asiantuntemuksen hyödyntäminen, mukaan lukien tieteellisten tietokantojen käyttö, erityisesti viidennen puiteohjelman 5 artiklan 1 kohdassa tarkoitettua erityisohjelman toteuttamisvaiheen tarkastelua, viidennen puiteohjelman 5 artiklan 2 kohdassa tarkoitettua ulkopuolista arviota, epäsuorien TTK-tointen arviota tai niiden toteuttamisen seurantaa varten,- tietojen levittämiseen, tiedotukseen ja tiedonvälitykseen tähtäävät toimet, mukaan lukien tieteelliset julkaisut, sekä tulosten hyödyntämiseen ja teknologian siirtoon liittyvät toimet,- erityisohjelman epäsuoriin TTK-toimiin liittyvä koulutustoiminta lukuun ottamatta Marie Curie -apurahoja,- tutkimusalan toimijoille, kuten pk-yrityksille, suunnattaville valistus- ja tukitoimille annettava tuki, mukaan lukien kansainvälisen tieteellisen yhteistyön kehittäminen,- tuki, jonka avulla edistetään yhteisiä rakenteita sekä tietojen yhteensopivuutta, standardointia, käsittelyä, hallintaa ja vaihtoa,- ulkopuolisen kapasiteetin käyttö sellaisten palvelujen ja verkkojen perustamista ja niiden käyttömahdollisuuksien luomista varten, joilla tiedotetaan tutkimuksesta ja innovaatioista ja joilla tuetaan ja edistetään niitä.2. Rahoitusosuus Kun on kyse erityisesti TTK-, esittely- ja yhdistelmähankkeista, tutkimusalusten sekä merellä ja ilmassa käytettävien tutkimusasemien käyttökustannukset lasketaan tukikelpoisiksi kustannuksiksi. Nämä kustannukset eritellään työohjelmassa.3. Osallistumista ja tulosten levittämistä koskevia sääntöjä koskevat lisämääräykset Tähän ohjelmaan voivat osallistua hankkeittain myös kolmansiin valtioihin sijoittautuneet oikeushenkilöt sekä kansainväliset järjestöt, kunhan niiden osallistuminen edistää tehokkaasti ohjelman toteuttamista.Kyseiset oikeushenkilöt ja järjestöt voivat saada poikkeuksellisesti rahoitusta, jos niiden osallistumisesta on etua ja lisäarvoa ohjelman tavoitteiden kannalta.4. Koordinointia koskevat yksityiskohtaiset säännöt Komissio huolehtii siitä, että ohjelmaan kuuluvat epäsuorat TTK-toimet täydentävät toisiaan, erityisesti ryhmittämällä ne yhteisen tavoitteen ympärille, sekä siitä, että päällekkäinen työ vältetään, ottaen kuitenkin huomioon epäsuorien TTK-tointen ehdottajien oikeutetut etunäkökohdat.Komissio myös varmistaa, että erityisohjelman toimet koordinoidaan niiden toimien kanssa, jotka toteutetaan- muissa viidennen puiteohjelman toteuttamista varten vahvistetuissa erityisohjelmissa,- tutkimus- ja koulutusohjelmissa, joilla pannaan täytäntöön tutkimus- ja koulutustoimintaa koskevasta Euroopan atomienergiayhteisön (Euratom) viidennestä puiteohjelmasta (1998 2002) tehty neuvoston päätös . . ./. . ./Euratom,- muissa eurooppalaisissa tutkimusohjelmissa, kuten Eurekassa ja COSTissa,- muissa tutkimukseen liittyvissä Euroopan yhteisön järjestelyissä, kuten Phare- ja Tacis- ja Meda-ohjelmissa, Euroopan investointirahastossa, rakennerahastoissa, Euroopan investointipankissa sekä ympäristö- ja energia-alojen ohjelmissa.Koordinointi toteutetaani) yksilöimällä yhteiset aihealueet tai painopisteet, mikä johtaa erityisesti- tiedonvaihtoon ja- yhteisesti päätettyjen hankkeiden toteuttamiseen, mikä merkitsee erityisesti yhden osallistumista ja tulosten levittämistä koskevien sääntöjen 9 artiklassa tarkoitetun menettelyn toteuttamista yhteisesti, jaii) jakamalla epäsuoria TTK-toimia koskevat ehdotukset uudelleen erityisohjelmien välillä tai erityisohjelman ja tutkimus- ja koulutusohjelman välillä.


title: Ehdotus neuvoston päätös luvan antamisesta eräille jäsenvaltioille soveltaa alennettua arvonlisäverokantaa tiettyihin erityisen työvaltaisiin palveluihin direktiivin 77/388/ETY 28 artiklan 6 kohdassa säädettyä menettelyä noudattaen

text:
Tärkeä oikeudellinen huomautus

|

52006PC0410

Ehdotus Neuvoston päätös luvan antamisesta eräille jäsenvaltioille soveltaa alennettua arvonlisäverokantaa tiettyihin erityisen työvaltaisiin palveluihin direktiivin 77/388/ETY 28 artiklan 6 kohdassa säädettyä menettelyä noudattaen  /* KOM/2006/0410 lopull. */

	[pic] | EUROOPAN YHTEISÖJEN KOMISSIO |Bryssel 24.7.2006KOM(2006) 410 lopullinenEhdotusNEUVOSTON PÄÄTÖSluvan antamisesta eräille jäsenvaltioille soveltaa alennettua arvonlisäverokantaa tiettyihin erityisen työvaltaisiin palveluihin direktiivin 77/388/ETY 28 artiklan 6 kohdassa säädettyä menettelyä noudattaen(komission esittämä)PERUSTELUTEHDOTUKSEN TAUSTA |110 | Ehdotuksen perustelut ja tavoitteet Tämän päätösehdotuksen tarkoituksena on panna täytäntöön 14. helmikuuta 2006 annetun direktiivin 2006/18/EY (EUVL L 51, 22.2.2006, s. 12) säännökset, joissa säädetään erityisen työvaltaisiin palveluihin sovellettavia alennettuja arvonlisäverokantoja koskevan kokeilun jatkamisesta 31. joulukuuta 2010 saakka sekä kaikille jäsenvaltioille annettavasta mahdollisuudesta osallistua kokeiluun samoin ehdoin. |120 | Yleinen tausta 1. Neuvosto antoi 14. helmikuuta 2006 direktiivin 2006/18/EY, jolla muutetaan direktiiviä 77/388/ETY alennettujen arvonlisäverokantojen osalta ja erityisesti sen 28 artiklan 6 kohtaa. Kyseisen 6 kohdan säännökset lisättiin 22. lokakuuta 1999 annetulla neuvoston direktiivillä 1999/85/EY (EYVL L 277, 28.10.1999, s. 34) ja niitä sovellettiin alun perin 31. joulukuuta 2002 asti. Niiden voimassaoloa pidennettiin tämän jälkeen 3. joulukuuta 2002 annetulla direktiivillä 2002/92/EY (EYVL L 331, 7.12.2002, s. 27) 31. joulukuuta 2003 asti ja 10. helmikuuta 2004 annetulla direktiivillä 2004/15/EY (EUVL L 52, 21.2.2004, s. 61) 31. joulukuuta 2005 asti. Jotta alennettujen verokantojen vaikutusta voitaisiin tarkastella paremmin, neuvosto katsoi, että komission olisi tehtävä arviointikertomus paikallisiin palveluihin sovellettavien alennettujen verokantojen vaikutuksesta erityisesti työpaikkojen luomiseen, talouskasvuun ja sisämarkkinoiden toimintaan. 2. Arvioinnin tuloksia odotettaessa direktiivin 2006/18/EY tarkoituksena on ennen kaikkea pidentää erityisen työvaltaisiin palveluihin sovellettavia alennettuja verokantoja koskevaa kokeilua 31. joulukuuta 2010 asti. Siinä säädetään myös kaikille jäsenvaltioille annettavasta mahdollisuudesta osallistua tähän kokeiluun samoin ehdoin. 3. Eräille jäsenvaltioille annettiin 28. helmikuuta 2000 tehdyllä päätöksellä 2000/185/EY (EYVL L 59, 4.3.2000, s. 10) lupa soveltaa 31. joulukuuta 2002 asti alennettua verokantaa kyseisessä päätöksessä nimenomaisesti mainittuihin erityisen työvaltaisiin palveluihin. Päätöksen 2000/185/EY voimassaoloa pidennettiin 31. joulukuuta 2003 asti päätöksellä 2002/954/EY (EYVL L 331, 7.12.2002, s. 28) ja 31. joulukuuta 2005 asti päätöksellä 2004/161/EY (EUVL L 52, 21.2.2004, s. 62). Näiden jäsenvaltioiden ei tarvitse jättää uutta hakemusta, elleivät ne halua muuttaa niitä aloja koskevaa luetteloa, joihin ne haluavat soveltaa alennettua verokantaa. Oikeudellisen selkeyden vuoksi ja sen varmistamiseksi, että voimassa on vain yksi erityisen työvaltaisia palveluita koskevaan kokeiluun osallistuvia jäsenvaltioita koskeva säädös, näitä jäsenvaltioita koskevat säännökset on sisällytetty tähän päätösehdotukseen. Kyseiset jäsenvaltiot ovat Belgia, Espanja, Ranska, Italia, Luxemburg, Alankomaat, Portugali ja Yhdistynyt kuningaskunta. 4. Jäsenvaltioiden, jotka halusivat saada ensimmäistä kertaa direktiivin 77/3888/ETY 28 artiklan 6 kohdassa säädetyn etuuden, ja jäsenvaltioiden, jotka halusivat muuttaa niitä aloja koskevaa luetteloa, joihin ne olivat aiemmin soveltaneet alennettua verokantaa, oli jätettävä asiaa koskeva hakemus komissiolle ja annettava sille tarvittavat tiedot arvioinnin tekemiseksi ennen 31. maaliskuuta 2006. Tällaisen komission ennakkoarvioinnin tekeminen ei ollut tarpeen silloin, kun jäsenvaltioille oli myönnetty lupa jo aiemmin ja ne olivat toimittaneet asiaa koskevan kertomuksen komissiolle. 5. Kaikkien jäsenvaltioiden, jotka halusivat toteuttaa tällaisen toimenpiteen, oli ilmoitettava tästä komissiolle ennen 31. maaliskuuta 2006 direktiivin 2006/18/EY 1 artiklan 2 kohdassa säädettyä menettelyä ja siinä säädettyjä vaatimuksia noudattaen. 6. Seuraavat jäsenvaltiot jättivät hakemuksen kyseistä menettelyä ja kyseisiä vaatimuksia noudattaen ja antoivat arviointia varten tarvittavat tiedot: Tšekki, Kypros, Latvia, Unkari, Malta, Puola, Slovenia ja Suomi. Lisäksi Kreikka jätti uuden hakemuksen, jonka tarkoituksena oli laajentaa sen edellisen hakemuksen soveltamisalaa. KOMISSION ARVIOINTI Komissio katsoo, että kaikki hakemukset jätettiin direktiivin 2006/18/EY 1 artiklassa säädettyä menettelyä ja siinä säädettyjä vaatimuksia noudattaen. Lisäksi jätettiin neljä hakemusta, joissa haettiin poikkeuslupaa soveltaa alennettua verokantaa kolmeen liitteessä K lueteltuun palveluluokkaan. Kaikissa näissä neljässä tapauksessa komissio katsoi, että verokannan alentamisella kolmannen valitun alan osalta on ainoastaan vähäpätöisiä taloudellisia vaikutuksia. Näin ollen se ehdottaa, että näille neljälle jäsenvaltiolle myönnetään lupa soveltaa alennettua arvonlisäverokantaa hakemillaan aloilla. |130 | Voimassa olevat aiemmat säännökset Kyseessä on direktiivin 77/388/ETY 28 artiklan 6 kohta, jota on viimeksi muutettu direktiivillä 2006/18/EY. Kyseisessä kohdassa säädetään tiettyihin erityisen työvaltaisiin palveluihin sovellettavasta alennetusta arvonlisäverokannasta. |140 | Johdonmukaisuus suhteessa unionin muuhun politiikkaan ja muihin tavoitteisiin Direktiivi 1999/85/EY kuuluu unionin työllisyyspolitiikan alaan ja sen tavoitteena on ennen kaikkea lisätä työllisyyttä ja estää pimeää työtä. Työttömyysongelman vakavuuden vuoksi oli sitä haluaville jäsenvaltioille annettava mahdollisuus kokeilla, kuinka liitteeseen H sisältymättömien erityisen työvaltaisten palvelujen arvonlisäverokannan alentaminen toimii ja millaisia vaikutuksia sillä on uusien työpaikkojen luomisen kannalta. Tällaisella verokannan kohdennetulla alentamisella saattaa kuitenkin olla kielteisiä vaikutuksia sisämarkkinoiden toimivuuteen ja verojen tasapuolisuuteen, ja sen vuoksi toteutettiin kokeellisesti toimenpide, jota jäsenvaltiot voivat soveltaa vapaaehtoisesti. Lisäksi oli säädettävä luvan myöntämismenettelystä ja rajoitettava tarkasti toimenpiteen soveltamisala sen todennettavuuden ja rajallisuuden turvaamiseksi. Nämä muodostavat perustan direktiiville 2006/18/EY, jolla pidennettiin kokeilua kolmannen kerran, ja tälle päätösehdotukselle. |KUULEMISET JA VAIKUTUSTEN ARVIOINTI |Intressitahojen kuuleminen |219 | Alennettujen arvonlisäverokantojen tarkistamista koskevasta komission ehdotuksesta KOM(2003) 397 lopullinen neuvoteltiin neuvostossa ja tämän perusteella annettiin direktiivi 2006/18/EY. Tällä päätösehdotuksella pannaan täytäntöön kyseinen direktiivi. Intressitahoja ei sen vuoksi ole kuultu uudelleen. |Asiantuntijatiedon käyttö |229 | Ulkopuolisten asiantuntijoiden käyttö ei ollut tarpeen. |230 | Vaikutusten arviointi Tämä päätösehdotus on 14. helmikuuta 2006 annetun direktiivin 2006/18/EY soveltamissäädös, ja siinä säädetään ennen kaikkea voimassa olevan säännöksen voimassaolon jatkamisesta. Jotta alennettujen verokantojen vaikutusta voitaisiin arvioida paremmin, kyseisessä direktiivissä säädetään myös, että komissio laatii viimeistään 30. kesäkuuta 2007 riippumattoman taloudellisen valmisteluryhmän tekemän tutkimuksen perusteella arviointikertomuksen paikallisiin palveluihin sovellettavien alennettujen verokantojen vaikutuksesta erityisesti työpaikkojen luomiseen, talouskasvuun ja sisämarkkinoiden toimintaan. Tässä vaiheessa ei siis ole syytä tutkia muita vaihtoehtoja. |EHDOTUKSEEN LIITTYVÄT OIKEUDELLISET NÄKÖKOHDAT |305 | Ehdotetun toimen lyhyt kuvaus Antaa direktiivin 77/388/ETY 28 artiklan 6 kohdan säännösten mukaisesti asianomaisen hakemuksen jättäneille jäsenvaltioille lupa soveltaa alennettua arvonlisäverokantaa eräisiin erityisen työvaltaisiin palveluihin. |310 | Oikeusperusta Direktiivin 77/388/EY 28 artiklan 6 kohta, sellaisena kuin se on muutettuna 14. helmikuuta 2006 annetulla direktiivillä 2006/18/EY. |329 | Toissijaisuusperiaate Ehdotus kuuluu yhteisön yksinomaiseen toimivaltaan. Toissijaisuusperiaatetta ei sen vuoksi sovelleta. |Suhteellisuusperiaate Ehdotus on suhteellisuusperiaatteen mukainen seuraavista syistä: |331 | Kyseessä on päätös luvan myöntämisestä asianomaisen hakemuksen jättäneille jäsenvaltioille soveltaa alennettua verokantaa eräisiin erityisen työvaltaisiin palveluihin. Se ei näin ollen muodosta velvoitetta. |332 | Koska päätöksessä säädettyjen poikkeusten soveltamisala on rajoitettu, erityistoimenpide on tavoitteeseen nähden oikeasuhteinen. Se ei aiheuta rahoituskustannuksia yhteisölle. Vaikka arvonlisäverokannan alentaminen saattaa johtaa tulonmenetyksiin jäsenvaltioissa, hakemuksen jättävät jäsenvaltiot katsovat, että toimenpiteen työllisyyttä lisäävät ja pimeää työtä vähentävät vaikutukset kompensoivat menetykset. Arvonlisävero ei aiheuta taloudellista taakkaa taloudellisille toimijoille. Kansalaiset hyötynevät periaatteessa arvonlisäveron alenemisesta siinä määrin kuin se heijastuu lopullisessa hinnassa. |Sääntelytavan valinta |341 | Ehdotettu sääntelytapa: päätös. |342 | Muut sääntelytavat eivät soveltuisi seuraavista syistä: Jäsenvaltioiden liikevaihtoverolainsäädännön yhdenmukaistamisesta annetun neuvoston direktiivin 77/388/ETY 28 artiklan 6 kohdan mukaan neuvosto voi yksimielisesti komission ehdotuksesta antaa luvan ottaa käyttöön yhteisistä arvonlisäverosäännöistä poikkeavia toimenpiteitä. Neuvoston päätös on ainoa soveltuva sääntelytapa. |TALOUSARVIOVAIKUTUKSET |409 | Ehdotuksella ei ole vaikutuksia yhteisön talousarvioon. |LISÄTIEDOT |Uudelleentarkastelu-, tarkistus- tai raukeamislauseke |533 | Direktiivin 2006/18/EY mukaisesti tämä ehdotus sisältää raukeamislausekkeen ja siinä vahvistetaan toimenpiteiden voimassaolon päättymispäiväksi 31. joulukuuta 2010. |570 | Ehdotuksen yksityiskohtainen kuvaus luvuittain tai artikloittain 1 luku 1 artikla Jäljempänä olevassa 1 artiklassa säädetään, että jäsenvaltiot, joille on 28. helmikuuta 2000 tehdyn päätöksen 2000/185/EY nojalla ja direktiivin 77/388/ETY 28 artiklan 6 kohdan mukaista menettelyä noudattaen myönnetty lupa soveltaa alennettua verokantaa eräisiin erityisen työvaltaisiin palveluihin, saavat jatkaa tätä 31. joulukuuta 2010 asti. 2–9 artikla Jäljempänä olevan 2–9 artiklan tarkoituksena on myöntää direktiivin 77/388/ETY 28 artiklan 6 kohdan mukaisesti kyseisissä artikloissa mainituille jäsenvaltioille lupa soveltaa 12 artiklan 3 a kohdan kolmannessa alakohdassa säädettyä alennettua verokantaa sellaisiin palveluihin, joista ne ovat jättäneet hakemukseen säädettyä menettelyä noudattaen ja jotka mainitaan kyseisen maan yhteydessä. 2 luku 10 artikla Jäljempänä oleva 10 artikla koskee jäsenvaltioita, jotka haluavat soveltaa ensimmäistä kertaa 31. joulukuuta 2005 jälkeen alennettua verokantaa eräisiin erityisen työvaltaisiin palveluihin direktiivin 77/388/ETY 28 artiklan 6 kohdan neljännessä alakohdassa säädettyä menettelyä noudattaen. 11–19 artikla Jäljempänä olevan 11–9 artiklan tarkoituksena on myöntää direktiivin 77/388/ETY 28 artiklan 6 kohdan ensimmäisen ja neljännen alakohdan mukaisesti kyseisissä artikloissa mainituille jäsenvaltioille lupa soveltaa 12 artiklan 3 a kohdan kolmannessa alakohdassa säädettyä alennettua verokantaa sellaisiin palveluihin, joista ne ovat jättäneet hakemukseen säädettyä menettelyä noudattaen ja jotka mainitaan kyseisen maan yhteydessä. 3 luku 20 ja 21 artikla Nämä artiklat koskevat direktiivin 77/388/ETY 28 artiklan 6 kohdan säännösten soveltamisaikaa ja päätöksen kohteita. |1.  EhdotusNEUVOSTON PÄÄTÖSluvan antamisesta eräille jäsenvaltioille soveltaa alennettua arvonlisäverokantaa tiettyihin erityisen työvaltaisiin palveluihin direktiivin 77/388/ETY 28 artiklan 6 kohdassa säädettyä menettelyä noudattaenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY[1] ja erityisesti sen 28 artiklan 6 kohdan,ottaa huomioon komission ehdotuksen[2],sekä katsoo seuraavaa:(1) Neuvosto voi direktiivin 77/388/ETY 28 artiklan 6 kohdan nojalla yksimielisesti komission ehdotuksesta antaa luvan soveltaa alennettua arvonlisäverokantaa tiettyihin erityisen työvaltaisiin palveluihin jäsenvaltioille, jotka jättävät asianomaisen hakemuksen kyseisessä artiklassa säädettyä menettelyä noudattaen ja siinä säädettyjen edellytysten mukaisesti.(2) Näiden palvelujen on täytettävä direktiivissä 77/388/ETY säädetyt vaatimukset ja ne on mainittava sen liitteessä K.(3) Belgia, Espanja, Ranska, Italia, Luxemburg, Alankomaat, Portugali ja Yhdistynyt kuningaskunta (ainoastaan Man-saari) voivat 28 päivänä helmikuuta 2000 tehdyn neuvoston päätöksen 2000/185/EY[3] nojalla soveltaa 31 päivään joulukuuta 2005 alennettua arvonlisäverokantaa sellaisiin erityisen työvaltaisiin palveluihin, joille ne olivat hakeneet lupaa.(4) Direktiivin 77/388/ETY muuttamisesta alennettujen arvonlisäverokantojen osalta 14 päivänä helmikuuta 2006 tehdyllä neuvoston direktiivillä 2006/18/EY[4] muutettiin direktiivin 77/388/ETY 28 artiklan 6 kohdan säännökset jatkamalla niiden voimassaoloaikaa 31 päivään joulukuuta 2010 ja antamalla jäsenvaltioille, jotka haluavat soveltaa kyseistä etuutta ensimmäistä kertaa tai jotka haluavat muuttaa luetteloa palveluista, joihin ne ovat aiemmin soveltaneet mainittuja säännöksiä, mahdollisuus jättää asiaa koskeva hakemus komissiolle.(5) Jotta jäsenvaltiot, joille on myönnetty lupa päätöksen 2000/185/EY nojalla, voivat jatkaa alennetun verokannan soveltamista 31 päivään joulukuuta 2010 ja jotta oikeudellinen selkeys voidaan turvata, olisi kyseisen päätöksen säännökset sisällytettävä tähän ehdotukseen sellaisten jäsenvaltioiden osalta, jotka eivät ole muuttaneet alkuperäistä hakemustaan.(6) Kreikka sai päätöksen 2000/185/EY nojalla luvan soveltaa alennettua verokantaa kahteen liitteessä K lueteltavaan alaan, ja se jätti direktiivin 77/388/ETY 28 artiklan 6 kohdan neljännen alakohdan säännösten mukaisesti uuden hakemuksen sen aiemman hakemuksen soveltamisalan laajentamiseksi. Kreikalle olisi annettava uusi lupa soveltaa alennettua verokantaa sen uuden hakemuksen mukaisesti.(7) Tšekki, Kypros, Latvia, Unkari, Malta, Puola, Slovenia ja Suomi hakivat direktiivin 77/3888/ETY 28 artiklan 6 kohdan neljännessä alakohdassa säädettyä menettelyä ja siinä säädettyjä vaatimuksia noudattaen lupaa soveltaa alennettua arvonlisäverokantaa eräisiin erityisen työvaltaisiin palveluihin.(8) Näistä jäsenvaltioista kolme, eli Tšekki, Unkari ja Puola, sekä niiden lisäksi Kreikka ovat hakeneet lupaa soveltaa poikkeuksellisesti alennettua verokantaa kolmeen liitteessä K lueteltuun alaan. Kaikissa neljässä tapauksessa verokannan alentamisella kolmannen valitun alan osalta on ainoastaan vähäpätöisiä taloudellisia vaikutuksia.(9) Jotta päätöksessä 2000/185/EY säädetyn ja päätöksellä 2004/161/EY pidennetyn alennettujen verokantojen voimassaoloajan jatkuminen voidaan taata, tätä päätöstä olisi sovellettava 1 päivästä tammikuuta 2006.(10) Tällä päätöksellä ei ole vaikutusta Euroopan yhteisöjen arvonlisäverosta kertyviin omiin varoihin,ON TEHNYT TÄMÄN PÄÄTÖKSEN:1 LUKU1 artiklaMyönnetään direktiivin 77/388/ETY 28 artiklan 6 kohdan ensimmäisen alakohdan mukaisesti 2–9 artiklassa tarkoitetuille jäsenvaltioille lupa soveltaa 12 artiklan 3 a kohdan kolmannessa alakohdassa säädettyä alennettua verokantaa kyseisissä artikloissa mainittuihin aloihin 1 päivän tammikuuta 2006 ja 31 päivän joulukuuta 2010 välisenä aikana.2 artiklaMyönnetään Belgialle lupa soveltaa alennettua verokantaa seuraaviin kahteen direktiivin 77/388/ETY liitteessä K olevassa 1 ja 2 kohdassa lueteltuun alaan:2.  polkupyörien pienet korjauspalvelut, kenkien ja nahkatavaroiden pienet korjauspalvelut sekä vaatteiden ja liinavaatteiden pienet korjauspalvelut (korjaukset ja muutokset mukaan lukien);3.  yli viisi vuotta vanhojen yksityisasuntojen uudistaminen ja korjaus, lukuun ottamatta tarvikkeita, jotka muodostavat merkittävän osan toimituksen arvosta.3 artiklaMyönnetään Espanjalle lupa soveltaa alennettua verokantaa seuraaviin kahteen direktiivin 77/388/ETY liitteessä K olevassa 2 ja 5 kohdassa lueteltuun alaan:4.  muuraustyöt yksityisasuntojen korjaamiseksi, lukuun ottamatta tarvikkeita, jotka muodostavat merkittävän osan toimituksen arvosta;5.  parturi- ja kampaamopalvelut.4 artiklaMyönnetään Ranskalle lupa soveltaa alennettua verokantaa seuraaviin kolmeen direktiivin 77/388/ETY liitteessä K olevassa 2, 3 ja 4 kohdassa lueteltuun alaan:6.  yli kaksi vuotta vanhojen yksityisasuntojen uudistaminen ja korjaus, lukuun ottamatta tarvikkeita, jotka muodostavat merkittävän osan toimituksen arvosta;7.  kodinhoitopalvelut;8.  ikkunanpesu ja siivous yksityistalouksissa.5 artiklaMyönnetään Italialle lupa soveltaa alennettua verokantaa seuraaviin kahteen direktiivin 77/388/ETY liitteessä K olevassa 2 ja 4 kohdassa lueteltuun alaan:9.  yksityisasuntojen uudistaminen ja korjaus, lukuun ottamatta tarvikkeita, jotka muodostavat merkittävän osan toimituksen arvosta;10.  kodinhoitopalvelut.6 artiklaMyönnetään Luxemburgille lupa soveltaa alennettua verokantaa seuraaviin kolmeen direktiivin 77/388/ETY liitteessä K olevassa 1, 3 ja 5 kohdassa lueteltuun alaan:11.  polkupyörien pienet korjauspalvelut, kenkien ja nahkatavaroiden pienet korjauspalvelut sekä vaatteiden ja liinavaatteiden pienet korjauspalvelut (korjaukset ja muutokset mukaan lukien);12.  parturi- ja kampaamopalvelut;13.  ikkunanpesu ja siivous yksityistalouksissa.7 artiklaMyönnetään Alankomaille lupa soveltaa alennettua verokantaa seuraaviin kolmeen direktiivin 77/388/ETY liitteessä K olevassa 1, 2 ja 5 kohdassa lueteltuun alaan:14.  polkupyörien, kenkien ja nahkatavaroiden sekä vaatteiden ja liinavaatteiden pienet korjauspalvelut (korjaukset ja muutokset mukaan lukien);15.  parturi- ja kampaamopalvelut;16.  maalaus- ja rappaustyöt yli 15 vuotta vanhojen yksityisasuntojen uudistamista ja korjausta varten, lukuun ottamatta tarvikkeita, jotka muodostavat merkittävän osan toimituksen arvosta.8 artiklaMyönnetään Portugalille lupa soveltaa alennettua verokantaa seuraaviin kahteen direktiivin 77/388/ETY liitteessä K olevassa 2 ja 4 kohdassa lueteltuun alaan:17.  yksityisasuntojen uudistaminen ja korjaus, lukuun ottamatta tarvikkeita, jotka muodostavat merkittävän osan toimituksen arvosta;18.  kodinhoitopalvelut.9 artiklaMyönnetään Yhdistyneelle kuningaskunnalle, mutta ainoastaan Man-saarelle, lupa soveltaa alennettua verokantaa direktiivin 77/388/ETY liitteessä K olevassa 2 kohdassa tarkoitettuun yksityisasuntojen uudistamiseen ja korjaukseen lukuun ottamatta tarvikkeita, jotka muodostavat merkittävän osan toimituksen arvosta.2 LUKU10 artiklaMyönnetään direktiivin 77/388/ETY 28 artiklan 6 kohdan ensimmäisen ja neljännen alakohdan mukaisesti 11–19 artiklassa tarkoitetuille jäsenvaltioille lupa soveltaa 12 artiklan 3 a kohdan kolmannessa alakohdassa säädettyä alennettua verokantaa kyseisissä artikloissa mainittuihin aloihin 1 päivän tammikuuta 2006 ja 31 päivän joulukuuta 2010 välisenä aikana.11 artiklaMyönnetään Tšekille lupa soveltaa alennettua verokantaa seuraaviin kolmeen direktiivin 77/388/ETY liitteessä K olevassa 2, 3 ja 4 kohdassa lueteltuun alaan:19.  yksityisasuntojen uudistaminen ja korjaus, lukuun ottamatta tarvikkeita, jotka muodostavat merkittävän osan toimituksen arvosta;20.  ikkunanpesu ja siivous yksityistalouksissa;21.  kodinhoitopalvelut.12 artiklaMyönnetään Kreikalle lupa soveltaa alennettua verokantaa seuraaviin kolmeen direktiivin 77/388/ETY liitteessä K olevassa 1, 2 ja 4 kohdassa lueteltuun alaan:22.  polkupyörien pienet korjauspalvelut, kenkien ja nahkatavaroiden pienet korjauspalvelut sekä vaatteiden ja liinavaatteiden pienet korjauspalvelut (korjaukset ja muutokset mukaan lukien);23.  vanhojen yksityisasuntojen uudistaminen ja korjaus, lukuun ottamatta tarvikkeita, jotka muodostavat merkittävän osan toimituksen arvosta;24.  kodinhoitopalvelut.13 artiklaMyönnetään Kyprokselle lupa soveltaa alennettua verokantaa seuraaviin kahteen direktiivin 77/388/ETY liitteessä K olevassa 2 ja 5 kohdassa lueteltuun alaan:25.  yksityisasuntojen uudistaminen ja korjaus, lukuun ottamatta tarvikkeita, jotka muodostavat merkittävän osan toimituksen arvosta;26.  parturi- ja kampaamopalvelut.14 artiklaMyönnetään Latvialle lupa soveltaa alennettua verokantaa seuraaviin kahteen direktiivin 77/388/ETY liitteessä K olevassa 2 ja 5 kohdassa lueteltuun alaan:27.  yksityisasuntojen uudistaminen ja korjaus, lukuun ottamatta tarvikkeita, jotka muodostavat merkittävän osan toimituksen arvosta;28.  parturi- ja kampaamopalvelut.15 artiklaMyönnetään Unkarille lupa soveltaa alennettua verokantaa seuraaviin kolmeen direktiivin 77/388/ETY liitteessä K olevassa 1, 2 ja 4 kohdassa lueteltuun alaan:29.  polkupyörien pienet korjauspalvelut, kenkien ja nahkatavaroiden pienet korjauspalvelut sekä vaatteiden ja liinavaatteiden pienet korjauspalvelut (korjaukset ja muutokset mukaan lukien);30.  yksityisasuntojen uudistaminen ja korjaus, lukuun ottamatta tarvikkeita, jotka muodostavat merkittävän osan toimituksen arvosta;31.  kodinhoitopalvelut.16 artiklaMyönnetään Maltalle lupa soveltaa alennettu verokantaa seuraaviin kahteen direktiivin 77/388/ETY liitteessä K olevassa 1 ja 4 kohdassa lueteltuun alaan:32.  polkupyörien pienet korjauspalvelut, kenkien ja nahkatavaroiden pienet korjauspalvelut sekä vaatteiden ja liinavaatteiden pienet korjauspalvelut (korjaukset ja muutokset mukaan lukien);33.  kodinhoitopalvelut.17 artiklaMyönnetään Puolalle lupa soveltaa alennettua verokantaa seuraaviin kolmeen direktiivin 77/388/ETY liitteessä K olevassa 1, 2 ja 5 kohdassa lueteltuun alaan:34.  polkupyörien pienet korjauspalvelut, kenkien ja nahkatavaroiden pienet korjauspalvelut sekä vaatteiden ja liinavaatteiden pienet korjauspalvelut (korjaukset ja muutokset mukaan lukien);35.  yksityisasuntojen uudistaminen ja korjaus, lukuun ottamatta tarvikkeita, jotka muodostavat merkittävän osan toimituksen arvosta;36.  parturi- ja kampaamopalvelut.18 artiklaMyönnetään Slovenialle lupa soveltaa alennettua verokantaa direktiivin 77/388/ETY liitteessä K olevassa 2 kohdassa tarkoitettuun yksityisasuntojen uudistamiseen ja korjaukseen lukuun ottamatta tarvikkeita, jotka muodostavat merkittävän osan toimituksen arvosta.19 artiklaMyönnetään Suomelle lupa soveltaa alennettua verokantaa seuraaviin kahteen direktiivin 77/388/ETY liitteessä K olevassa 1 ja 5 kohdassa lueteltuun alaan:37.  polkupyörien pienet korjauspalvelut, kenkien ja nahkatavaroiden pienet korjauspalvelut sekä vaatteiden ja liinavaatteiden pienet korjauspalvelut (korjaukset ja muutokset mukaan lukien);38.  parturi- ja kampaamopalvelut.3 LUKU20 artiklaTätä päätöstä sovelletaan 1 päivästä tammikuuta 2006 31 päivään joulukuuta 2010.21 artiklaTämä päätös on osoitettu Belgian kuningaskunnalle, Tšekin tasavallalle, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Kyproksen tasavallalle, Latvian tasavallalle, Luxemburgin suurherttuakunnalle, Unkarin tasavallalle, Maltan tasavallalle, Alankomaiden kuningaskunnalle, Puolan tasavallalle, Portugalin tasavallalle, Slovenian tasavallalle, Suomen tasavallalle sekä Ison-Britannian ja Pohjois-Irlannin yhdistyneelle kuningaskunnalle.Tehty Brysselissä […].Neuvoston puolestaPuheenjohtaja [1] EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä […].[2] EUVL C […], […], s. […].[3] EYVL L 59, 4.3.2000, s. 10, päätös sellaisena kuin se on viimeksi muutettuna päätöksellä 2004/161/EY (EUVL L 52, 21.2.2004, s. 62).[4] EUVL L 51, 22.2.2006, s. 12.